
ACTA SEDIS 


COMMENTARIUM OFFICIALE 


ACTA PI PP. XI 


SACRUM CONSISTORIUM 


I 


CONSISTORIUM SECRETUM 


Die t Aprilis mpccccxxxv in consueta Aula Palatii Apostolici fuit Con- 
sistorium secretum, cuius acta ex ordine refernntur. 


I. — CAMERARIATUS SACRI COLLEGIT 


Reverendissimus Cardinalis Locatelli detulit ac reddidit perulam 
Sacri Collegii 8. R. E. Cardinalium Ssmo Diio Nostro Papae, qui eam 
tradidit Reverendissimo Cardinali Capotosti, hoc anno ipsius Sacri Collegii 
Camerario. Subinde haec fuit 


Il. — ALLOCUTIO SSMI DOMINI NOSTRI 


VENERABILES FRATRES 


Pergratus Nobis nullo non tempore accidit frequens hoc in 
amplissimo loco conspectus vester, quo totius orbis terrarum 
studium exspectatioque quodammodo vos comitantur. At in prae- 
sens commune eiusmodi studium exspectationemque eventa adau- 
gent tam magni equidem momenti, ob dissimiles sane causas 

diversaque rerum adiuncta, ut immerens personae Nostrae humi- 
litas praepedire nequeat, quominus eadem in Ecclesiae universae- 
que hominum cousortionis annalibus inscribantur. 

Quod primum Nostro obversatur animo, quodque una Nobis- 
cum ubique gentium christifideles omnes praestolantur, praeci- 
pua causa est, quare vos hodierno die coram convocavimus; ut 
seilicet sententiam vestram, ex Apostolicae Sedis more instituto- 
que, rogemus de beatis martyribus Ioanne 8. R. E. Card. Fishero 
Episcopo RKoifensi, ac Thoma Moro Magno Angliae Cancellario 
sanctitudinis palma decorandis. Laetum id sane, faustum ac felix 
non modo dilectissimae Nobis Anglorum genti, verum etiam Ca- 
tholicae Ecclesiae universae futurum omnino confidimus. Alter 
enim sacrorum administrorum, alter Jaicorum hominum praecla- 
rum decus est atque ornamentum. Quam ob rem si eorum virtu- 
tum laudes, si martyrium ob sanctissimas Dei Ecclesiaeque leges 
et praesertim ob supremam Romani Pontificis in spiritualibus 
auctoritatem, ab iisdem tam strenue factum in sua luce collocen- 
tur, exemplum habent utriusque ordinis fideles, quod summopere 
admirentur sibique ad imitandum proponant. At iis potissimum 
hane faustitatem fore frugiferam speramus, qui horum beatorum 
martyrum et patriam et sermonem et gloriam peculiari titulo 
participant. Novimus siquidem legitimam hance honoris amplifi- 
cationem, suis civibus tribuendam, Anglos praesertim efflagitare 
incensoque animo opperiri; novimus eosdem acriore quodam studio, 
Nostra hae aetate, ad avitam fidem ferri ac revocari, inque Apo- 
stolicam hance Sedem, quae christiana praecepta christianumque 
cultum in Britanniam primum invexit, quaeque, dum acatholicae 
sectae in discidium quotidie magis disgregantur, unum exstat 
columen ac firmamentum veritatis; novimus denique — atque 
gratissima adhuc subit recordatio animum — flagrans eiusmodi 
unius Ovilis desiderium luculenter ipsos esse testatos, cum, sacro 
humanae Redemptioni vertente anno, frequentissimi ex Anglia 
ad Almam hance Urbem singulatim turmatim confluxissent. Impe- 
trent igitur a Deo — quod enixe precamur optamusque — beati 
hi Caelites suorum civium menti voluntatique lumen ac gratiam, 

ut sollemnis, quae in Vaticanae Basilicae maiestate proxime age- 
tur, consecrationis eventus quam plurimis stimulos adiiciat ut — 
exploratis satius Catholicae Ecclesiae doctrinis —ad eam san- 
ctorum altricem ac matrem admirationis studio moveantur. 
Aliud praeterea est, Venerabiles Fratres, quod heic silentio prae- 
terire nolumus; beatos scilicet hos martyres, quarto exeunte 
saeculo a gloriosa ipsorum morte, ad Caelitum honores evectum 
iri, cum maximum extra ordinem Iubilaeum ad omnes catholici— 
orbis gentes productum in eo sit ut feliciter expleatur; ita ut 
Sanctorum ordini, quos recens militanti Ecclesiae imitandos pro- 
posuimus, videantur ipsi veluti coronam imponere. Quandoqui- 
dem vero sempiterna caeli beatitudo patriae caritatem nedum 
minuat adauget, haud dubium est eos auctiora in dies prosperitatis 
incrementa genti suae conciliare, hac praesertim faustitate cum per 
amplissimas anglici imperii regiones quintum summis laetitiis fau- 
stisque ominibus celebretur lustrum, ex quo supremus Britannicae 
ditionis Moderator regium atque imperatorium diadema suscepit. 


Quodsi haec quae adhue, etsi breviter, attigimus, gaudio per- 
fundunt animos, quod praeclariore luce ea commonstrant, quae 
hominum mentes maxime recreant, nobilitant et ad egregia faci- 
nora excitant; at cum ad teterrimum illud convertimus oculos 
rerum omnium discrimen — oeconomicarum dicimus, politica- 
rum, ac potissimum in genere morum — quo universus paene 
terrarum orbis in praesens conflictatur, et ad ea, vel funestiora, 
quae in posterum formidantur, est profecto cur summo moerore 
afficiamur. Etenim dum detrimenta ac damna, quae ex saevissimo 
Europae bello paucis ante annis composito eruperunt, nondum 
resarcire licuit, iam tetra caelum offunditur nube, iamque subiti 
ignes formidolose coruscant caliginemque secant; quae quidem 
omnia suspensos ac trepidos hominum animos tenent. Ita profe- 
cto ut divina illa Iesu Christi verba menti Nostrae obiiciantur: 
« Audieritis praelia et seditiones... Et pestilentiae et fames, terro- 
resque de caelo et signa magna erunt... Arescentibus hominibus 
prae timore et exspectatione quae supervenient universo orbi » 

(Luc. XXI, 9 sq.). Haud miramur igitur si undique populi, in 
tot rerum angustiis tantaque « pressura gentium » (ibid.), ad com- 
munem Patrem oculos intendant, lucis, solacii speique aliquid 
impetraturi. Cui Nos filiorum exspectationi cum, pro facultate, 
respondere cupiamus, paternum animum Nostrum, trepidum 
equidem, sed miserentissimi Dei auxilio fidenter innixum aperire 
volumus. Iamvero, si nullo non tempore homines christianae spei 
virtute indigent, at ad eam, hac praesertim tempestate, acriore 
studio se convertant oportet; pro certo habentes se suaque omnia 
divino nutu gubernari. Animorum igitur anxitudo hac virtute 
conquiescat; eamque excipiat ac sequatur sedula ad misericordia- 
rum Patrem supplicatio, ut tandem aliquando humanae genti 
meliora tempora arrideant. Quemadmodum Apostoli, feris flu- 
ctibus iactati ac paene mersi, Christum complorantes supplica- 
runt, ita nos omnes eorum precem geminemus: « Domine, salva 
nos, perimus » (Mat. VIII, 25), ut nobis etiam quandoque fiat 
« tranquillitas magna ». Cum vero qui ubique serpit, futuri belli 
rumor omnes potissimum commoveat et pavore summo percel- 
lat, rei consentaneum ducimus aliquid etiam adicere, quod Apo- 
stolicum, quo fungimur, munus a Nobis postulare videtur. Ite- 
rum inter se digladiari populos, fraternum iterum cruorem effundi, 
ac terra marique caeloque ad caedem denuo vastitatemque omnia 
detrudi, hoc tam immane scelus esset vesanaeque mentis furor, 
ut fieri non posse omnino putemus, secundum effatum illud « Quae 
contra ius fiunt, nec fieri posse credenda sunt ». Nobis enim per- 
suadere non possumus, quibus populorum prosperitas atque for- 
tuna cordi esse debeat, eos sibi creditam gentem non modo, sed 
universam fere hominum consortionem ad excidium, ad ruinam, 
ad interitum esse compulsuros. Atsi aliquis — quod Deus avertat, 
quodque nunguam eventurum confidimus — infandum eiusmodi 
flagitium moliri atque efficere sibi sumpserit, tum Nos contineri 
non possumus quin Omnipotentem Deum, precem illam iterando, 
moerenti animo rogemus: « Dissipa gentes quae bella volunt » 
(Ps. LXVII, 31). Quae quidem de morali novi cuiusque belli 
impossibilitate dicta sint; sed et ipsa ad physicas res quod attinet 

impossibilitas in asperrimis huius aetatis adiunctis et Nobis et 
multis manifesta apparet. 


In tanta hac tristitia temporum — quae deteriorum etiam 
timorem inicit — ut benignissimus Deus eorum praesertim mentes 
superna sua luce collustret, quorum in manibus est populorum 
temperatio atque fortuna, iam Nos, uti nostis, Venerabiles Fra- 
tres, superiore mense Ianuario, publicas in triduum supplicatio- 
nes indiximus Lapurdi habendas, quibus iussimus etiam ut chri- 
stifidelium omnium preces, vel ex dissitis terrarum regionibus, 
coniungantur. Cui celebritati et Nos ipsi pro Nostra in Immacula- 
tam Virginem pietate proque grato Nostro in Deum animo ob 
cumulatissime partum Anni Sancti decursu caelestium fructuum 
thesaurum, per Legatum Nostrum quodammodo praesentes esse 
volumus. Namque nullo prorsus aptiore modo sacrum Divinae 
Redemptionis annum concludendum putavimus, quam si ad pro- 
digiale Massabiellense specus eucharisticum sacrificium per con- 
tinentes dies noctesque tres summa pietate celebretur. Etenim 
sacri eiusmodi ritus immolationem illam incruento modo reno- 
vant, quam Redemptor noster e cruce pendens Aeterno Patri pro 
nobis obtulit. Idque ad Deiparae illius Virginis aram eveniet, cui 
perdolenter adstanti Unigenitus Filius hamanam Familiam veluti 
matri concredidit. Faustissimis igitur diebus illis admirantium 
multitudini Calvariae spectaculum quasi conspiciendum dabitur; 
eidemque multitudini Lapurdense specus novum Golgotha vide- 
bitur divino cruore irroratum. Fore propterea confidimus ut ube- 
ribus eis salutis fructibus, quos per sacri huius temporis spatium 
colligere datum est, vel copiosiores adiiciantur, ac pacis iris, 
Immaculata Virgine deprecante, tandem aliquando laboranti 
humano generi affulgeat. 


— RELATIO CAUSAE CANONIZATIONIS 


Allocutione habita Ssmus, arcessito ad gradus Solii Reverendissimo 
Cardinali Laurenti, ei munus commisit ut de praefata Causa Canonizatio- 
nis Beatorum Martyrum Ioannis Fisher et Thomae More referret. Et idem 

Reverendissimus stans, disertum sermonem habuit de vita ac martyrio 
utriusque, sedulo recensens acta universa, quae in causa Canonizationis 
eorundem Sacra Rituum Congregatio, praevio accurato examine admisit 
ac adprobavit. 

Relatione expleta, Sshus Revmorum Patrum Cardinalium singillatim 
suffragia exquisivit, quae singuli stantes apertoque capite reddiderunt. 
Hisce pro votis laetanter exceptis, Beatissimus Pater Consistorium publi- 
eum indixit tenendum quarta die huius mensis Aprilis. 


IV. — PROVISIO OFFICIT CAMERARIATUS 58. R. E. 


Tum ex aula egresso Reverendissimo Eugenio Cardinali Pacelli, Ssmus 
eumdem assumpsit ad munus Camerarii 8. R. Ecclesiae; qua provisione 
enunciata idem Reverendissimus Camerarius in aulam Consistorii iterum 
ingressus est et manus Pontificis osculatus. 


Vv. — PROVISIO EFCCLESIARUM 


Subinde Ssmhus sequentes proposuit Ecclesias. 

Metropolitanae Ecclesiae Westmonasteriensi praefecit R.P.D. Arctu- 
rum Hinsley, hactenus Archiepiscopum titularem Sardianum. 

Metropolitanae Ecclesiae Senensi, R. P. D. Marium Toceabelli hacte- 
nus Episcopum Alatrinujn. 

Cathedralibus Ecclesiis invicem perpetuo unitis Melphiensi et Rapollensi 
quibuscum in personam coniunxit Eeclesiam cathedralem Venusinam, 
R. P. D. Dominicum Petroni, hactenus Episcopum Anglonensem, Tur- 
siensem. 

Cathedralibus Ecclesiis Urbaniensi et Sancti Angeli in Vado invicem 
perpetuo unitis, R. P. D. Toannem Capobianco, hactenus Episcopum titu- 
larem Hephaestiensem. 

Insuper alios etiam per Apostolicas sub plumbo Litteras iam renun- 
ciatos sacrorum Antistites edixit, nimirum. 


ARCHIEPISCOPOS: 
Granatensem, Augustinum Parrado y Garcia, iam Episcopum Palen- 
tinum. 


Hierapolitanum in Syria, Thomam Trussoni, iam Archiepiscopum 
Consentinum. 


de Plata, Franciscum Alberti, per elevationem sedis ad metropolitanam. 

Sancti Ioannis de Cuyo, Iosephum Americum Orzali, per elevationem 
sedis ad metropolitanam. 


Cordubensem in America, Firminum Lafitte, per elevationem sedis ad 
metropolitanam. 

Sanctae Fidei in America Meridionali, Nicolaum Fasolino, per eleva- 
tionem sedis ad metropolitanam. 

Nicosicnsem, Gulielmum Piani, iam Archiepiscopum Dramensem. 

Nominis Tesu seu Cebuanum, Gabrielem Reyes, per elevationem sedis 
ad metropolitanam. 

Adamantinum, Seraphinum Gomes Jardim, iam Episcopum Arassua- 
hyensem. 

Nicopsitanum, Aloisium Stepinac, Coadiutorem cum iure futurae suc- 
cessionis R. P. D. Antonii Bauer, Archiepiscopi Zagabriensis. 

Amasenum, Gustavum Testa, Delegatum Apostolicum in Aegypto, 
Arabia, Erythraea, Aethiopia, Palaestina, Transjordania et insula Cypro. 

Goritiensem et Gradiscanum, Carolum Margotti, iam Archiepiscopum 
Mesembrianum. 

Darensem, Antonium Riberi, Delegatum Apostolicum ad Missiones 
Africae. 

Consentinum, Robertum Nogara. 

Spoletanum, Petrum Tagliapietra, iam Episcopum Sancti Severini. 

Ternobenum, Franciseum Ernestum Ricard, iam Archiepiscopum 
Auxitanum. 

Paranensem, sede nuper ad metropolitanam evecta, Zenobium Guilland. 

Saltensem, sede nuper ad metropolitanam evecta, Robertum Tavella. 

Laodicenum in Syria, Horatium Mazzella, iam Archiepiscopum Taren- 
tinum. 

M isthiensem, Aloisium Martinez, iam Episcopum Anemurensem, Coa- 
diutorem cum iure futurae successionis R. P. D. Leopuldi Ruiz y Florez, 
Archiepiscopi Moreliensis. 

Neopatrensem, Angelum Mariam Perez y Cecilia, iam Archiepiscopum 
Verapolitanum. 


Bosporanum, losephum Ignatium Marquez, iam Episcopum Lysinien- 
sem, Coadiutorem cum iure futurae successionis R. P. D. Petri Vera y 
Zuria, Archiepiscopi Angelorum. 

Mesembrianum, Angelum Iosephum Roncalli, iam Archiepiscopum 
Areopolitanum. 

Germensem in Hellesponto, Iosephum Mazzoli, Delegatum Apostolicum 
in Bulgaria. 

Salisburgensem, Sigismundum Waitz, iam Episcopum Cibyratensem. 

Torontinum, Iacobum Carolum Mac Guigan, iam Archiepiscopum Regi- 
natensem. 

Bizyenum, Iosephum Garibi Rivera, iam Episcopum Rhosiensem, 
Coadiutorem cum iure futurae successionis R. P. D. Francisci Orozco y 
Jiménez, Archiepiscopi de Guadalajara. 

Aquensem, Aemilium Roques, iam Episcopum Montis Albani. 

Bituricensem, Ludovicum Fillon, iam Episcopum Lingonensem. 

Aucitanum, Virgilium Béguin, iam Episcopum Bellicensem. 

Tarentinum, Ferdinandum Bernardi, iam Episcopum Andriensem. 

Gortyniensem, Eduardum Iosephum Hanna, iam Archiepiscopum Sancti 
Francisci in California. 

Novae Aureliae, losephum Franciscum Rummel, iam Episcopum Oma- 
hensem. 

Madraspolitanum, Ludovicum Mathias, iam Episcopum de Shillong. 

EPISCOPOS: 

Indiamopolitanum, Iosephum Elmerum Ritter, iam Episcopum Hip- 
penum. 

Desmoinensem, Gerardum Bergan. 

Cajazeirasensem, Ioannem de Matha Amaral. 

Hippenum, Vedastum Pinto, Coadiutorem cum iure futurae succes- 
sionis R.] P. D. Iosephi Marcondes Homem de Mello, Archiepiscopi-Epi- 
scopi Sancti Caroli de Pinhal. 

Candybensem, Theophilum Bromboszez, Auxiliarem R. P. D. Stanislai 
Adamski, Episcopi Katovicensis. 

Puteolanum, Alfonsum Castaldo. 

de Ranchi, Anscharium Sevrin. 

Thalensem, Ioannem Collins, primum Vicarium Apostolicum Liberien- 
sem. 

Bisicensem, Emmanuelem Borras Ferré, Auxiliarem Emi P. D. Fran- 
cisci Assisiensis 8S. R. E. Cardinalis Vidal y Barraquer Archiepiscopi Tar- 
raconensis. 

Hartfortiensem, Mauritium Mae Auliffe, iam Episcopum Dercensem. 

Cephaludensem, Aemilianum Cagnoni. 

Uxentinum, Theodoricum De Angelis. 

Papiensem, Ioannem Baptistam Girardi. 

Memphitanum, Godefridum Zaccherini, iam Episcopum Aesinum. 

Massensem, Christophorum Arduinum Terzi. 

Sancti Ioannis Quebecensis, divecesi noviter erecta, Anastasium Forget. 

Lysiniensem, Tosephum Ignatium Marquez, Auxiliarem R. P. D. Petri 
Vera y Zuria, Archiepiscopi Angelorum. 

Gallensem, Nicolaum Laudadio. 


Elidensem, Cuthbertum Martinum O’Gara, primum Vicarium Aposto- 
lium de Shenchow. 


Vagadensem, Paulum Bouque, primum Vicarium Apostolicum de Foum- 
ban. 


Vulturiensem, Franciscum Xaverium Lacoursiére, primum Vicarium 
Apostolicum de Ruwenzori. 


Ambiensem, Alexandrum Roy, Coadiutorem cum iure futurae succes- 
sionis R. P. D. Stephani Larue, Vicarii Apostolici de Bangueolo. 


Zalichenum, Franciscum Eberle, Auxiliarem R. P. D. Iosephi Kumpf- 
miiller, Episcopi Augustani Vindelicorum. 


Tacambarensem, Emmanuelem Pium Lopez. 


Taianum, Stephanum Carton de Wiart, Auxiliarem Emi P. D. Iosephi 
Ernesti 8S. R. E. Cardinalis van Roey, Archiepiscopi Mechliniensis. 


Sophenensem, Iulium Campero y Aréoz, iam Episcopum Saltensem. 
Hildeshiensem, Iosephum Machens. 

Krishnagarensem, Stephanum Ferrando. 

de Shillong, Ludovicum Mathias. 


Zorolensem, Paulum Alegria, Vicarium Apostolicum Casanarensem. 


Laginensem, Leonem Angelum Olano y Urteaga, Vicarium Aposto- 
licum Guamensem. 

Zoravenum, Petrum Villekens, Vicarium Apostolicum Bataviae. 1 
Riverormensem, Tacobum Cassidy, iam Episcopum Iboritenum. 
Iboritenum, Tulianum Martinez, iam Episcopum Paranensem. 
Victoriensem in insula Vancouver, Ioannem Hugonem MacDonald. 
Aesinuwm, Carolum Falcinelli. 


Mercedensem, noviter erecta dioecesi, [oannem Paschalem Chimento, 
iam Episcopum Selensem. 


Sancti Ludovici in Argentina, noviter erecta dioecesi, Dionysium Tibi- 
letti, iam Episcopum Euroeensem in Epiro. 


de Rio Cuarto, noviter erecta dioecesi, Leopuldum Buteler, iam Episco- 
pum Tiniensem. 


Corrientensem, Franciscum Vicentin. 

Riojensem, noviter erecta dioecesi, Froilanum Ferreira Reinafé. 

de Bahia Blanca, noviter erecta dioecesi, Leandrum Astelarra. 
zulensem, noviter erecta dioecesi, Caesarem Caneva. 

Rosariensem, noviter erecta dioecesi, Antonium Caggiano. 

Mendozensem, noviter erecta dioecesi, Hannibalem Verdaguer. 

Catamarcensem, Carolum Hanlon. ; 

Viedmensem, noviter erecta dioecesi, Nicolaum Esandi. 

Jujuyensem, noviter erecta dioecesi, Henricum Miihn. 

Elatensem, Ioannem Faisandier, iam Episcopum Trichinopolitanum. 


Caratingensem, Tosephum Mariam Parreira Lara, iam Episcopum de 
Santos. 
Tifernatensem, Philippum Mariam Cipriani. 


Sancti Severini, cum administratione perpetua dioecesis Treiensis, Fer- 
dinandum Longinotti. 


Theleptensem, Toannem Antonium de la Fluente, iam Episcopum Teru- 
lensem. 


Ucrensem, Franciseum Hoowaarts, primum Vicarium Apostolicum de 
Tsaochowfu. 


Cuneensem, Iacobum Rosso. 


Lodzensem, Viodimirum Bronislaum Jasinski, iam Episcopum Sando- 
miriensem. 

Selensem, Petrum Mozzanica, Auxiliarem Emi P. D. Alaphridi Ilde- 
fonsi S. R. E. Cardinalis Schuster, Archiepiscopi Mediolanensis. 


Derthonensem, Aegysthum Melchiori, iam Episcopum Nolanum. 

Portaugustanum, Normannum Gilroy. 

Reunionis seu Sancti Dionysii, Franciscum Cleret de Langavant. 

Myricenum, Panlum Misner, Vicarium Apostolicum de Yiikiang. 

Chobiensem, Iosephum Anscharium Julien, Vicarium Apostolicum 
Nyassae. 

Baricensem, Angelum Negri, primum Vicarium Apostolicum Nili Aequa- 
torialis. 

Pariaitanum, Carolum Vogel, Coadiutorem cum iure futurae succes- 
sionis R. P. D. Adulphi Rayssac, Vicarii Apostolici de Swatow. 

Combensem, Tarcisium Henricum Iosephum Van Valenberg, Vicarium 
Apostolicum Borneae Hollandicae. 

Fossanensem, Angelum Soracco. 

Cabasitanum, Prudentium Contardo, iam Episcopum de Temuco. 


Trifluvianensem in Canada, Alaphridum Odilonem Comtois, iam Epi- 
scopum Barcaeum. 


Biltensem, Salvatorem Montes de Oca, iam Episcopum Valentinum 
in Venezuela. 


Sanctae Mariae Ormensis, Raphaelem Hubertum Dignan. 


Lysiniensem, Raymundum Kearney, Auxiliarem R. P. D. Thomae 
Edmundi Molloy, Episcopi Bruklyniensis. 

Baionensem, Henricum Houbaut. 

Nanceiensem, Marcellum Fleury. 


Canensem, Caietanum Malchiodi, Vicarium Apostolicae Administratio- 
nis Basilicae Lauretanae. 


Salmantinum, Henricum Pla y Deniel, iam Episcopum Abulensem. 


Carthaginensem in Hispania, Michaélem de Sanctis Diaz y Gomara, 
iam Episcopum Oxomensem. 


Illerdensem, Salvium Huix Miralpeix, iam Episcopum Selymbrianum. 
Placentinum, Felicianum Rocha Pizarro, iam Episcopum Arethusium. 


Oscensem, Linum Rodericum Ruesca, iam Episcopum Tabborensem, 


Ovetensem, Iustum Antoninum Echeguren y Aldana. 

Tigavitanum, Basilium Octavium Tanghe, primum Vicarium Aposto- 
licum de Ubanghi belgico. 

Chusirensem, Carolum Albertum Wollgarten, Vicarium Apostolicum 
Limonensem. 


Tabenum, Assuerum Theophanum Bassi, primum Vicarium Apostoli- | 
cum de Loyang. 


de Vera Paz, nuper erecta dioecesi, Aloisium Montenegro y Flores. 
de Linares in Chile, Ioannem Subercaseaux Errazuriz. 
de Temuco, Alaphridum Silva Santiago. 


Barcaeum, Iosephum Gasparem de Affonseca Silva, Auxiliarem ;R. P. 
D. Leopuldi Duarte Silva, Archiepiscopi Sancti Pauli in Brasilia. 

Iyddensem, Gulielmum Griffin, Auxiliarem R. P. D. Alexandri Io- 
sephi Mac Gavick, Episcopi Crossensis. 

Tacapitamum, Ludovicum Parisot, Vicarium Apostolicum de Dahomey. 

Tabborensem, Marium Civelli, Vicarium Apostolicum de Hanchungfu. 


Zenobiensem, Dominicum Ho Ngoe Can, Coadiutorem cum iure futurae i 
successionis venerabilis fratris Petri Mufiagorri y Obineta, Vicarii Apo- | 
stolici de Buichu. 


Denique Ssmhhus ratam se habere dixit electionem canonice factam in 
Synodo Episcoporum Maronitarum R. D. Pauli Méouchi ad Ecclesiam 
archiepiscopalem Tyrensem Maronitarum. 


VI. — POSTULATIO PALLIORUM 


Tum R. P. D. Arcturus Hinsley personaliter institit pro Pallio suae 
metropolitanae Ecclesiae Westmonasteriensis: cui Ssmus respondit: « Cra- 
stina die Nos ipsi tibi imponemus ». Personaliter item facta est postu- 
latio Palliorum ab Ecclesiis metropolitanis Goritiensi et Senensi. 

Per procuratores autem facta est postulatio Palliorum ab Ecclesiis 
metropolitanis: Granatensi, de Plata (per elevationem sedis), 8S. Ioannis 
de Cuyo (item), Cordubenst in America (item), Sanctae Fidei in America 
Meridionali (item), Nominis Iesu seu Cebuana (item), Adamantina, Para- 
nensi (item), Saltenst (item), Adelaidensi (per successionem), Salisburgensi, 
Torontina, Aquensi in Gallia, Bituricensi, Auwitana, Wellingtonensi (per 
successionem), Tarentina, Sancti Francisci in California (per successio- 
nem), Nova Aurelia, Madraspolitana, item ab archiepiscopalibus Consen- 
tina et Spoletana; atque (ex privilegio) ab episcopali Ecclesia Papiensi. 


bs 

II 
CONSISTORIUM PUBLICUM 


Feria V, die 1v Aprilis MDccCcCXxxV in Alla supra porticum Basilicae 
Vaticanae fuit Consistorium Publicum pro solemni peroratione Causae Ca- 
nonizationis Beatorum Martyrum Ioannis Card. Fisher Episcopi Roffensis 
et Thomae More Angliae Magni Cancellarii, quam perorationem peregit 
Tiimus Diius Augustus Milani, Decanus Collegii Advocatorum Sacrae 
Aulae Consistorialis. — Nomine vero Sanctitatis Suae, Ilmus et Revmus 
D. Antonius Bacci, Secretarius a Brevibus ad Principes, haec respondit: 


«Summo mihi honori est summoque gaudio ad orationem vestram pro 
concredito munere respondere Augustum Pontificem optare vehementer 
ut hi beati caelites, quorum causam diserte perorastis, sanctitudinis palma 
decorentur. Quam ut in sententiam libentissime discedat, Eius profecto 
pulsant ac commovent animum cum praeclarae Ioannis Fisheri ac Thomae 
Mori virtutum laudes, tum martyrium tam strenue ab utroque factum. 
tum denique innumerabiles non modo e Britannia, sed etiam undique 
paene gentium ad Eum admotae supplicationes. At id etiam in causa est, 
cur Sanctitas Sua nova militantem Ecclesiam gloria afficiat, ut scilicet qui 
proxime nobis consecrabuntur apud Deum suffragatores atque patroni, 
iidem nos omnes, imprimisque cives suos, catholicae religionis ad mortem 
usque tuendae firmitudinem, mortalis huius vitae contemptum christia- 
namque edoceant morum integritatem. Et cur equidem imperiosa Anglo- 
rum gens Romana fide — quae una immutata veritate alitur et in beati 
Petri cathedra solidatur— in exemplum iterum non praestet atque eni- 
teat? Cur suorum maiorum instituta studiose non repetat, eorumque 
non aemuletur fastos, si novo hoc sanctitatis fulgore perculsa ad hoc catho- 
lici nominis veluti centrum animum convertat, unde, Gregorio Magno 
auspice, christiana praecepta christianumque cu!tum tam libenter accepit? 
Id, quaesumus, ex horum beatorum martyrum vita in totius orbis luce 
collocata, ex eorumque supplici prece sperare liceat. 

« Verumtamen Beatissimus Pater, ut rite omnia ex Apostolicae Sedis 
more eveniant, non vult ante laetabilem eiusmodi sententiam edicere, 
quam in Consistorio Semipublico, quod vocant, Purpuratorum Patrum, 
Patriarcharum ceterorumque sacrorum Antistitum, hac de causa coéun- 
tium, suffragia exquisierit atque probaverit. 

« Interea vero per me vos adhortatur omnes ut, ad rem tanti momenti 
digne decernendam, menti Suae Sancti Spiritus lumen per admotas ad 
Deum preces concilietis ». 


j 
Pk 


142 Acta Apostolicae Sedis - Commentarium Oficiale 


ACTA SS. CONGREGATIONUM 


SACRA CONGREGATIO CONSISTORIALIS 


I 
DECRETUM 


DE CONSISTORIO SEMIPUBLICO AD EXQUIRENDA SUFFRAGIA PRO CANONI- 
ZATIONE BEATORUM MARTYRUM IOANNIS CARDINALIS FISHER, EPISCOPI 
ROFFENSIS, ET THOMAE MORE, MAGNI ANGLIAE CANCELLART. 


Habitis iam de more Consistoriis, tum secreto, tum publico, diebus 
prima et quarta huius mensis Aprilis in Palatio Apostolico Vaticano, 
Ssmus Dominus Noster Pius div. Prov. PP. XI, Consistorium semipubli- 
cum die nona mensis Maii p. f. fieri decrevit, in quo exquiret Episcopo- 
rum sententiam pro canonizatione Beatorum Martyrum, Ioannis Cardina- 
lis Fisher, Episcopi Roffensis, et Thomae More, Magni Angliae Cancellarii. 
Quapropter Sshmus Dominus praescribit ut omnes Patriarchae, Archie- 
piscopi, Episcopi, Praelati et Abbates nullius, qui sunt intra centesimum 
ab Urbe lapidem, si possint, Romam tempestive petant, praefato Consi- 
storio intersint, suffragium suum edituri, et solemni canonizationi, si in 
eodem Consistorio indicta fuerit, adsistant suo tempore. Ceteros vero 
Antistites de his quae supra memorantur certiores reddit, laetus quidem 
si qui ad eumdem finem romanum iter suscipere velint. Ne autem frequen- 
tibus itineribus nimium graventur Ordinarii locorum, Sanctitas Sua benigne 
indulget ut qui, sive occasione Consistorii Romam convenerint, sive prae- 
fatis solemniis adfuerint, proxima vice ab obligatione sacra Limina visi- 
tandi eximantur. 

Datum Romae, ex Aedibus Sacrae Congregationis Consistorialis, die 
5 Aprilis 1935. 


Fr. R. C. Card. Rossi, a Seeretis. 
L. RS. 


V. Santoro, Adsessor. 

MONITUM 


Rmi Archiepiscopi et Episcopi qui, iuxta praecedens Sacrae Congrega- 
tionis Consistorialis convocationis decretum, Romae semipublico Consistorio 
pro Canonizatione vel sacris Canonizationis Solemniis intererunt, quamprimum 
Adsessori Sacrae Congregationis Consistorialis (Palazzo della Cancelleria, 
Piazza della Cancelleria, 1 - Roma 116) et subscripto Apostolicarum Caere- 
moniarum Praefecto (Piazza Capranica, 98 - Roma 120) per epistolam signi- 
ficent quo circiter die venturi sunt, ut Praesulum numerus opportune cogno- 
seatur, et ipsi schedulas et intimationes pro Consistorio vel Canonizatione 
tempestive accipere possint. 

Ne vero apostolici cursores in schedularum distributione ancipites hae- 
reant de Episcoporum domiciliis, oportet ut ipsi Archiepiscopi et Episcopi in 
scriptis eumdem Caeremoniarum Praefectum de suo quisque domicilio certio- 
rem faciant. 

lidem Antistites secum deferent vestes praelatitias laneas violaceas, cum 
mantelleto pariter laneo violacei coloris, biretum, rochetum et cappam laneam 
violaceam sine pellibus armellineis pro Consistorio. 

Pro sacris vero Canonizationis Sollemniis, Praesules deferent amictum, 
mitram ex linea tela alba et pluviale simplex e lamina sin minus ex serico 
damasceno coloris rubri. 

Antistites autem cardinalitia dignitate praefulgentes, vestes cardinalitias 
sericas rubri coloris et cappam violaceam sine pellibus armellineis pro Con- 
sistorio habebunt. Pro Sollemniis autem Canonizationis induent vestes car- 
dinalitias rwbri coloris, caleeos rubros, amictum, planetam rubri coloris opere 
phrygio aureo distinctam, mitram serico-damascenam. Cappellani caudatarii 
induent vestem sericam violaceam cum crocea Janea violacei pariter coloris, 
superpelliceo et vimpa. 

Praesules ad Ordines vel Congregationes religiosas pertinentes quoad ro- 
chetum et qualitatem ac colorem vestium consuetum morem servabunt. 

Die 5 Aprilis 1935. 


De mandato Ssmi D. N. Papae 
L. S. 
CaRoLus REsPIGHI, 
Protonot. Ap., Caerem, Praefectus. 


II 


PROVISIO ECCLESIARUM 


Sanctissimus Dominus Noster Pius divina Providentia Papa XI, succes- 
sivis decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum: 


2 Martii 1935. — Titulari archiepiscopali Ecclesiae Gortyniensi prae- 
fecit R. P. D. Eduardum fosephum Hanna, hactenus Archiepiscopum 
S. Francisci in California. 


| 

9 Martit 1935. — Metropolitanae Ecclesiae Novae Aureliae, R. P. D. 
Iosephum Franciscum Rummel, hactenus Episcopum Omahensem. 

— Titulari episcopali Ecclesiae Lyddensi, R. P. D. Gulielmum Grif- 
fin, quem deputavit Auxiliarem R. P. D. Alexandri Iosephi Mac Gavick, 
Episcopi Crossensis. 


SACRA CONGREGATIO PRO ECCLESIA ORIENTALI 


I 


DECRETUM 
ERECTIONIS COLLEGII MISSIONARII S. BASILIT MAGNI PRO ORIENTE 


Cum, Deo auxiliante, inclitum Cryptoferratense Sanctae Mariae Coe- 
nobium, quod Romani Pontifices tamquam pulcherrimam sui diadematis 
margaritam semper habuerunt, hodie antiquam aemuletur laudem, ibique 
vocationes floreant ad Ordinem Sancti Basilii Magni, cuius monachi, au- 
ctore iam et duce beato Nilo Abbate, ritum byzantinum semper sequuti, 
nunc etiam religiose servant ac fovent, opportunum visum est domum, 
quam Basiliani Romae tenuerunt ab initio saeculi xvi usque ad a. 1870, 
denuo, ad instar Conlegii Missionarii, restituere. Basiliani, enim, e Coe- 
nobio Cryptoferratensi, exemplorum quae sibi maiores indesinenter tra- 
didere haud immemores, Orientem aspiciunt quasi electam dominicae 
vineae portionem, ubi fructus uberrimos, Virgine « Theotoko » protegente, 
pro reditu fratrum dissidentium in sinum Ecclesiae habituros confidunt. 

Itaque, Sshmus Dominus Noster Pius, divina Providentia Pp. XI, 
benigne annuens precibus Revmi Superioris Coenobii Cryptoferratensis, 
in Audientia Emo D. Cardinali a secretis S. C. pro Ecclesia Orientali die 
5 Ianuarii anno 1935 concessa, dignatus est adprobare erectionem, Romae 
ad Sancti Basilii, novi Instituti, cui sit nomen « Conlegium Missionarium 
Sancti Basilii Magni pro Oriente »; simulque mandavit ut hac de re decre- 
tum per S. C. pro Ecclesia Orientali conficeretur. 

Contrariis quibuscumque minime obstantibus. 

Datum Romae, ex Aedibus 8. C. pro Ecclesia Orientali, die 30 Ianua- 
rii anno 1935, in festo trium Ss. Oecumenicorum Doctorum Basilii Magni, 
Gregorii Theologi et Ioannis Chrysostomi, iuxta Kalendarium ritus by- 
zantini. 


A. Card. SINcERO, Episcopus Praenestinus, a Secretis. 
L. & 8. 


I. Cesarini, Adsessor. 


4 

II 


NOTIFICATIO 


Ssmus Dominus Noster Pius div. Prov. Pp. XI preces benigne excipiens 
Nicolai Czarneckij, Episcopi titularis Lebediensis, Visitatoris Apostolici 
ritus byzantini-slavici in Polonia, annuere dignatus est ut indultum, per 
decretum 8.8. C. Sancti Officii diei 16 Decembris a. 1910 (Acta Aposto- 
licae Sedis, vol. I11, pag. 22), quo omnibus christifidelibus conceditur usus 
metallici numismatis loco Scapularium ex panno, quae tertiorum Ordinum 
non sunt propria, extendatur, pro fidelibus rituum orientalium, etiam ad 
actum impositionis, ita ut huiusmodi impositio per sacrum numisma, loco 
scapularium ex panno peracta, ad omnes effectus valida et licita sit, servato 
tamen in ceteris tenore decreti supramentovati. Praesenti in perpetuum 
valituro, absque ulla Litterarum Apostolicarum in forma brevi expeditione 
et contrariis quibuscumque minime obstantihus. 

Datum Romae, ex Aedibus S.C. pro Ecclesia Orientali, die 25 Martii 
a. 1935. 


Ioseph Cesarini, Adsessor. 


SACRA CONGREGATIO CONCILI 


DECRETUM 


DE CATECHETICA INSTITUTIONE IMPENSIUS CURANDA ET PROVEHENDA 


Provido sane consilio catholica Ecclesia, veritatis divinitus revelatae 
custos et magistra, officio et munere suo sanctissimo perfunctura, inde ab 
initio, illud, inter cetera, sibi faciendum censuit, ut initiandis Christo Domi- 
no et in eius disciplina instituendis hominibus, praesertim pueris et rudio- 
ribus, caelestis sapientia, ad salutem aeternam necessaria, doctoris legitimi 
opera ac ministerio, catechetice traderetur. 

Et prudenter id quidem. Cum enim omnis christiani hominis scientia 
comprehendatur divini Redemptoris sententia: haec est vita aeterna ut co- 
gnoscant te solum verum Deum et quem misisti Iesuwm Christum, ea scientia, 
recte et apposite, catechetica institutione continetur, per quam de Deo 

9 Martiit 1935. — Metropolitanae Ecclesiae Novae Aureliae, R. P. D. 
Iosephum Franciscum Rummel, hactenus Episcopum Omahensem. 

— Titulari episcopali Ecclesiae Lyddensi, R. P. D. Gulielmum Grif- 
fin, quem deputavit Auxiliarem R. P. D. Alexandri Iosephi Mac Gavick, 
Episcopi Crossensis. 


SACRA CONGREGATIO PRO ECCLESIA ORIENTALI 


I 


DECRETUM 
ERECTIONIS COLLEGIT MISSIONARII 8. BASILIT MAGNI PRO ORIENTE 


Cum, Deo auxiliante, inclitum Cryptoferratense Sanctae Mariae Coe- 
nobium, quod Romani Pontifices tamquam pulcherrimam sui diadematis 
margaritam semper habuerunt, hodie antiquam aemuletur laudem, ibique 
vocationes floreant ad Ordinem Sancti Basilii Magni, cuius monachi, au- 
ctore iam et duce beato Nilo Abbate, ritum byzantinum semper sequuti, 
nunc etiam religiose servant ac fovent, opportunum visum est domum, 
quam Basiliani Romae tenuerunt ab initio saeculi xvi usque ad a. 1870, 
denuo, ad instar Conlegii Missionarii, restituere. Basiliani, enim, e Coe- 
nobio Cryptoferratensi, exemplorum quae sibi maiores indesinenter tra- 
didere haud immemoyes, Orientem aspiciunt quasi electam dominicae 
vineae portionem, ubi fructus uberrimos, Virgine « Theotoko » protegente, 
pro reditu fratrum dissidentium in sinum Ecclesiae habituros confidunt. 

Itaque, Ssmus Dominus Noster Pius, divina Providentia Pp. XI, 
benigne annuens precibus Revmi Superioris Coenobii Cryptoferratensis, 
in Audientia Emo D. Cardinali a secretis S. C. pro Ecclesia Orientali die 
5 Ianuarii anno 1935 concessa, dignatus est adprobare erectionem, Romae 
ad Sancti Basilii, novi Instituti, cui sit nomen « Conlegium Missionarium 
Sancti Basilii Magni pro Oriente »; simulque mandavit ut hac de re decre- 
tum per S. C. pro Ecclesia Orientali conficeretur. 

Contrariis quibuscumque minime obstantibus. 

Datum Romae, ex Aedibus 8. C. pro Ecclesia Orientali, die 30 Ianua- 
rii anno 1935, in festo trium Ss. Oecumenicorum Doctorum Basilii Magni, 
Gregorii Theologi et Ioannis Chrysostomi, iuxta Kalendarium ritus by- 
zantini. 


A. Card. SINcERO, Episcopus Praenestinus, a Secretis. 
L. & S. 


I. Cesarini, Adsessor. 

Il 


NOTIFICATIO 


Ssmus Dominus Noster Pius div. Prov. Pp. XI preces benigne excipiens 
Nicolai Czarneckij, Episcopi titularis Lebediensis, Visitatoris Apostolici 
ritus byzantini-slavici in Polonia, annuere dignatus est ut indultum, per 
decretum 8.8. C. Sancti Officii diei 16 Decembris a. 1910 (Acta Aposto- 
licae Sedis, vol. III, pag. 22), quo omnibus christifidelibus conceditur usus 
metallici numismatis loco Scapularium ex panno, quae tertiorum Ordinum 
non sunt propria, extendatur, pro fidelibus rituum orientalium, etiam ad 
actum impositionis, ita ut huiusmodi impositio per sacrum numisma, loco 
scapularium ex panno peracta, ad omnes effectus valida et licita sit, servato 
tamen in ceteris tenore decreti supramentovati. Praesenti in perpetuum 
valituro, absque ulla Litterarum Apostolicarum in forma brevi expeditione 
et contrariis quibuscumque minime obstantibus. 

Datum Romae, ex Aedibus 8. C. pro Ecclesia Orientali, die 25 Martii 
a. 1935. 


Ioseph Cesarini, Adsessor. 


SACRA CONGREGATIO CONCILI 


DECRETUM 


DE CATECHETICA INSTITUTIONE IMPENSIUS CURANDA ET PROVEHENDA 


Provido sane consilio catholica Ecclesia, veritatis divinitus revelatae 
custos et magistra, officio et munere suo sanctissimo perfunctura, inde ab 
initio, illud, inter cetera, sibi faciendum censuit, ut initiandis Christo Domi- 
no et in eius disciplina instituendis hominibus, praesertim pueris et rudio- 
ribus, caelestis sapientia, ad salutem aeternam necessaria, doctoris legitimi 
opera ac ministerio, catechetice traderetur. 

Et prudenter id quidem. Cum enim omnis christiani hominis scientia 
comprehendatur divini Redemptoris sententia: haec est vita aeterna ut co- 
gnoscant te solum verum Dewm et quem misisti Iesum Christum, ea scientia, 
recte et apposite, catechetica institutione continetur, per quam de Deo 

ipso, de Iesu Christo eiusque doctrina ac disciplina, audientibus, pro sua 
cuiusque aetate, ingenio, conditione, proponitur et explanatur summa; qua 
profecto tradita atque illustrata, nihil fere fidelibus aptius ad recte credendi 
recteque agendi certam firmamque normam assequendam desiderari potest. 

Quare fit, ut catechetica institutio in catholica Ecclesia habita sit et. 
habeatur veluti vox illa, qua divina Sapientia clamitat in plateis: si quis 
est parvulus veniat ad me; sicut lucerna illa lucens in caliginoso loco donec 
lucifer oriatur; tamquam semen et fermentum illud evangelicum, unde tota 
germinat et confovetur christiana vita: ex ea nempe fidelis quisque, lucem 
divinae veritatis, normam divinae legis, subsidia divinae gratiae feliciter 
mutuatus, potest quae agenda sunt videre, et ad implenda quae viderit, 
convalescere. Quae quidem religiosa institutio, cum omnibus magnam 
afferat utilitatem, tum certe puerilem atque adolescentem maxime iuvat 
aetatem, utpote quae spem posteri aevi contineat. Puerorum igitur 
atque adolescentium in primis curanda atque urgenda est catechetica 
institutio, praesertim si incidat aetas, in qua ob latius diffusum sciendi 
studium, ob multiplicatam discendi facultatem, ob aptiorem rerum addi- 
scendarum rationem, puerorum atque adolescentium civilis anticipetur et 
provehatur educatio; absonum quippe est, in tanto apparatu doctrinarum 
et ardore discendi, negligere vel praetermittere scientiam Dei et maxima- 
rum rerum quae religione continentur. 

Institutione vero ac doctrina puerorum atque adolescentium catholica 
salutem quoque contineri reipublicae, planum est. Plurimum enim interest 
civitatis aeque ac religionis, si cives cum mere humanae doctrinae et civilis 
educationis praeceptis simul christianos hauriant spiritus. 

Ex quo plane intelligitur, quam amanter non minus quam sapienter, 
Ecclesia, catholicae veritatis et disciplinae magistra, personam Christi su- 
scipiens, vehementer clamet: Sinite parvulos venire ad me et ne prohibueritis 
eos; talium est enim regnum Dei. 

Quae omnia cum probe animadverterent ac sentirent Romani Pontifices, 
catholicae fidei summi magistri ac duces, nullo tempore siverunt, ut ipso- 
rum vigilantia et diligentia in hac parte deesset. 

Ut antiquiora mittamus, huius rei testimonium luculentissimum, po- 
stremis hisce temporibus, exstat in litteris encyclicis f. r. Pii Pp. X Acerbo 
nimis diei 15 Aprilis 1905, in quibus Pontifex vigilantissimus, catechesis 
descriptis utilitatibus, ipsi plane propriis, iure colligit non alia de causa 
elanguescere atque esse paene intermortuam nostrae aetatis fidem, nisi quia 
doctrinae christianae tradendae, vel persolvatur negligenter, vel praeter- 
mittatur officium. Quapropter leges fert, quibus doctrina ipsa cum pueris 
puellisque, tum adolescentibus, tum denique aetate provectis tradatur. 


; 

Quas quidem leges in canones redactas fere exhibet Codex iuris canonici, 
in quo (lib. III, tit. XX, cap. I) tota de institutione catechetica, in uni- 
versa Ecclesia servanda, proposita et ordinata est disciplina. ’ 

Latis vero a Codice legibus advigilandis iisdemque pro opportunitate 
urgendis, Pius Pp. XI Motu proprio Orbem catholicum diei 29 Iunii 1923 
Officium catechisticwm penes hance Sacram Congregationem Concilii insti- 
tuit, cuius est universam in Ecclesia catholica actionem catechisticam 
moderari et provehere. 

Summorum Pontificum iussis et adhortationibus concinuerunt Episco- 
porum sollicitudines, qui vel in plenariis aut provincialibus Conciliis, vel 
in Synodis dioecesanis, vel in Congressibus catechisticis, sive dioecesanis 
sive nationalibus, institutionem catechisticam pressius ordinare studuerunt. 

At, his non obstantibus feliciter ubique coeptis, ex eorumdem Episco- 
porum relatis multa adhuc superesse constat, quae doctrinae christianae 
tradendae vim et effectum impediunt. Et in primis lugenda sane est paren- 
tum incuria, quorum plures, res divinas ipsi ignorantes, religiosam libero- 
rum institutionem parvi vel nihili faciunt. Quod grave profecto est, cum, 
parentibus negligentibus vel adversis, nulla fere spes sit fore ut filii religiose 
erudiantur. 

Quae quidem res gravior evadit ubi, ut in nonnullis nationibus fit, ob 
partium certamina ius Ecclesiae in christianam puerorum institutionem 
vel in discrimen adducitur, vel denegatur. Nam parentes, ignavia detenti, 
vel mobilitate animi, vel rebus ipsis pressi, neque iniquis legibus obsistunt, 
neque filiis catechizandis ullam curam sollicitudinemque impendunt. 

In regionibus vero ubi catholici cum acatholicis simul vitam degunt, 
neque cum iis mixta inire matrimonia dubitant, ex communi coniugum 
consuetudine plerumque id fit ut in rerum divinarum contemptum ipsi 
liberique prolabantur, vel a fide recedant. 

Accedit ipsa puerorum adolescentiumque desidia, qui aliis distenti curis, 
atque ludis et corporum exercitationibus allecti, vel ad profana specta- 
cula, in quibus non raro mores relaxantur, diebus praesertim festis adducti, 
catechisticam institutionem paroecialem frequentare negligunt, adeo ut 
a prima iam aetate incipiat et in dies ingravescat illa, quam maxime con- 
querimur, rerum divinarum oblivio et neglectus. y 

Quae oblivio, qui neglectus, eo maius fidei detrimentum inferunt, quod 
exierunt in mundum lupi rapaces, non parcentes gregi, subintroierunt 
pseudo-doctores, qui vel atheismo vel neo-ethnicismo addicti, humanisque 
commentis et deliramentis indulgentes, scriptis et opera, callide catholicam 
fidem in Deum, in Iesum Christum, in ministerium Ecclesiae evertere 
conantur; quibus ii omnes accedunt, qui infausti protestantismi propa- 


7 

gandi studio incensi, doctrinae pietatisque christianae speciem praesefe- 
rentes, incredibile est quam facile catholicae doctrinae nescios et indigos, 
ipsosque fideles simplices et incautos decipiant. 

Quae quidem incommoda, quamvis iis obsistant curis iam plurimis 
Episcopi aliique animarum curatores, non exinde tamen et hanc Sacram _ 
Congregationem levant onere eorum diligentiam iterato excitandi, nec eos 
ipsos eximunt, quin semper maiores conferant sollicitudines in id unde 
ovium sibi commissarum sempiterna salus pendere dignoscitur. 

Quam ob rem huic Sacrae Congregationi opportunum visum est omnes, 
ad quos spectat, novis urgere stimulis, eisdemque quaedam praescribere, 
quaedam vero indigitare, quibus servatis, spes est fore ut catechetica insti- 
tutio in melius provehatur. 

Primo, igitur, Episcopi, pro iure et officio gravissimo sibi commisso, 
ad curam et diligentiam quam antehac in rem catecheticam conferre con- 
sueverunt, maiorem, in eiusdem incrementum, addant operam industriam- 
que suam: quare, ad normam canonis 336 § 2, «curent... ut fidelibus, prae- 
cipue pueris ac rudibus, pabulum doctrinae christianae praebeatur, ut in 
scholis puerorum ac iuvenum institutio secundum catholicae religionis prin- 
cipia tradatur»; cumque ex praescripto canonis 1336, « Ordinarii loci sit 
omnia in sua dioecesi edicere quae ad populum in christiana doctrina insti- 
tuendum spectent », Ordinarius quisque perpendat in Domino quid provi- 
dendum, quid praescribendum supersit pro opere hoc sanctissimo et maxime 
necessario, quove pacto id quod vult facilius consequi et efficere possit, ani- 
madversurus, si casus ferat, in negligentes vel renuentes paenis eccle- 
siasticis ad normam canonum 1333 § 2, 2182; delaturus vero diligentibus 
praemia, quatenus denunciet, in paroeciis aliisque beneficiis conferendis, 
plurimum apud se ponderis et momenti habiturum studium et diligentiam 
in opus catechismi tradendi collatam. 

Parochi deinde ceterique curam habentes animarum meminerint semper 
institutionem catecheticam fundamentum esse totius vitae christianae, ad 
eamque rite tradendam omnia eorum consilia, studia, labores esse referenda. 
Integre, igitur, servent et ad effectum deducant quae in canonibus 1330, 
1331, 1332 praescripta sunt, et omnia, maxime hac in re, omnibus effician- 
tur, ut et omnes Christo lucrifaciant, et seipsos fideles ministros et dispensa- 
tores mysteriorum Dei probare possint, probe considerantes quibus lacte, 
quibus solidiore cibo opus sit; ac singulis ea doctrinae alimenta praebeant, 
quae spiritum augeant, ita ut christianus homo, ea quae ad religionem per- 
tinent, non ignoret modo, nec ea veluti hereditario more transmissa tantum 
teneat, sed ita habeat cognita atque perspecta, ut sibi et ceteris fructificare 


possint. 

Quo in ministerio sanctissimo, ad normam canonis 1333 § 1, « parochi 
operam adhibeant clericorum, in paroeciae territorio degentium, aut etiam, 
si necesse sit, piorum laicorum, potissimum illorum qui in pium sodalitium 
doctrinae christianae aliudve simile in paroecia erectum adscripti sunt ». Qui 
omnes, sive vocati, sive iussi, libenter, imo laetissimo animo, operam suam 
adiutricem in rem conferant, ut hilares datores quos diligit Dominus. 

Nec vero operi tam salutari, tam Deo grato, tam animarum bono neces- 
sario desit, ad normam canonis 1334, religiosorum auxilium, si ab Ordinario 
loci sit illud requisitum; iidemque religiosi, voeati, laetentur, imo vocari 
se cupiant, ut etiam in hac parte dominici agri, ubi messis multa, operarii 
autem pauci, de animarum salute bene mereantur. 

Postremo parentes et qui parentum loco sunt, a quibus in re de qua agi- 
tur efficax auxilium et praesidium est exspectandum et expetendum, memi- 
nerint se ex canone 1113 « gravissima obligatione teneri prolis educationem 
tum religiosam et moralem, tum physicam et civilem pro viribus curandi», 
cui quidem obligationi ex canone 1335 satisfacere debent efficiendo ut liberi 
catechetica institutione erudiantur, et ex canone 1372 §2 curando christia- 
nam eorumdem educationem. 

Haec omnia quae summatim complexi sumus, sunt ea quidem iam nota 
atque perspecta, at e mente ne excidat sententia: repetita iuvant, maxime 
cum de re agatur, de qua numquam satis. 

Quo vero eadem ipsa facilius in toto Orbe terrarum in effectum dedu- 
cantur, haec Sacra Congregatio, probante Ssmo D. N. Pio Pp. XI, in omni- 
bus dioecesibus exsequenda mandat quae sequuntur: 

I. In singulis paroeciis, praeter confraternitatem sanctissimi Sacra- 
menti, sodalitium doctrinae christianae, idque eeterorum princeps, ad nor- 
mam canonis 711 § 2 instituatur, omnes quot sunt idonei catechismo 
edocendo et fuvendo complectens, ludimagistros in primis, puerorum eru- 
diendorum disciplinam callentes. 

II. Item in singulis paroeciis, ad normam litterarum circularium huius 
8. Congregationis ad Ordinarios Italiae diei 23 aprilis 1924, scholae catechi- 
sticae paroeciales, si nondum exstent, constituantur, in quibus, parochis 
ipsis praesidibus, statuta methodo, pueri adolescentesque divinae legis. ac 
fidei rudimenta addiscant. Qua in re, ut gravis, quam antea memoravi- 
mus, excutiatur desidia parentum existimantium catechismo paroeciali 
frequentando liberos suos non teneri, eo quod domi vel in publicis scholis 
religiosa institutio tradatur, haec diligenter servanda erunt: 

a) ad Sacramenta paenitentiae et confirmationis rite suscipienda 
parochi pueros ne admittant, ad praescriptum canonis 1330, qui congruam 
institutionem catechisticam non sint assequuti ad normam decreti 8. Con- 

gregationis de Sacramentis diei 8 Augusti 1910; eosque, cum primam 
Communionem receperint, perfectius ac uberius catechismo excolere sa- 
tagant; 

b) iidem parochi, concionatores, confessarii et ecclesiarum recto- 
res, in hoc toti incumbant ut parentes praesertim moneant de gravi qua 
tenentur obligatione curandi « ut omnes sibi subiecti vel commendati cate- 
chetica institutione erudiantur » (can. 1335). In rem Benedictus XIV in lit- 
teris encyclicis Etst minime diei 7 Februarii 1742 § 7: «Constat etiam ipsum 
Episcopum posse ac debere sacris vratoribus quam diligentissime commen- 
dare, ut pro concione in parentum aures animosque ingerant, sua inte- 
resse mysteriis nostrae religionis susceptam prolem imbuere; et si ad id 
minus idonei fuerint, filios in ecclesiam adduci oportere, in qua divinae 
legis praecepta explicantur »; 

e) item totis viribus parochi curionesque contendant ut pueri ad 
catechismum paroecialem frequentandum alacri animo alliciantur iis me- 
diis quae aptiora videantur, v. g., pro pueris Missam singulis diebus festis 
de praecepto celebrando, certamina catechistica, prupositis praemiis, in- 
dicendo, atque moderata honestaque oblectamenta et industrias adhi- 
bendo; 

d) postremo, parochi sedulo curent ut, tempore visitationum pastora- 
lium, pueri ad periculum subeundum scientiae suae coram Episcopo se prae- 
parent, qui, hanc occasionem nactus, iis quae in institutione religiosa paroe- 
ciali corrigenda, vel emendanda, vel laudanda viderit, opportune consulat. 

III. Ne autem institutio religiosa, pueris tradita, aetate progrediente, 
oblivioni detur, et « quia compertum est non solum adolescentulos, illosque 
qui confirmata sunt iam aetate, in divinarum rerum ignoratione versari, 
sed etiam viros, ipsosque senes salutaris doctrinae esse omnino expertes, 
vel quia nunquam illam perceperunt, vel iamdiu perceptam paulatim delevit 
oblivio» (Bened. XIV, /. ¢., § 8), lucorum Ordinarii sedulo vigilent ut prae- 
scriptum canonis 1332 a parochis sancte servetur, quo isti tenentur «diebus 
dominicis aliisque festis de praecepto... catechismum fidelibus adultis, ser- 
mone ad eorum captum accommodato, explicare ».— « Qua in re», ut Pius X 
mandavit in memoratis litteris encyclicis Acerbo nimis, « catechismo Tri- 
dentino utentur, eo utique ordine ut quadriennii vel quinquennii spatio to- 
tam materiam pertractent quae de symbolo est, de sacramentis, de decalogo, 
de oratione, et de praeceptis Ecclesiae », itemque de consiliis evangelicis, 
de gratia, de virtutibus, de peccatis et de novissimis. 

Praeter haec, ab omnibus servanda, eadem S. Congregatio nonnulla 
media locorum Ordinariis indigitare opportunum censet, quae, experientia 
teste, ad optatum finem apta visa sunt, ut eadem vel saltem aliqua in 

sua quisque dioecesi iidem Ordinarii, pro rerum locorumque adiunctis, 
adhibenda curent. Quapropter: 

1. Quemadmodum iam in Italia provisum est per litteras huius 
8. Congregationis diei 12 Decembris 1929, Officiwm catechisticum dioecesa- 
num, si fieri poterit, locorum Ordinarii instituant, quod, ipsis praesidibus, 
totam ream catechisticam in dioecesi moderetur. Huius Officii praecipua 
munia erunt curare: 

a) ut in paroeciis, in scholis et in collegiis doctrina christiana 
iuxta formam ab Ecclesia traditam, et ab iis qui sunt idonei recte do- 
ceatur; 

b) ut, statis temporibus, habeantur coetus catechistici aliique pro scho- 
lis de religione conventus, de quibus in decreto huius 8. Congregationis diei 
12 Aprilis 1924, ad perquirenda media institutioni catechisticae provehen- 
dae aptiora; 

ce) ut peculiares series lectionum de religione quotannis indicantur ad 
eos plenius perfectiusque excolendos, qui doctrinam christianam et in 
paroecialibus et in publicis scholis duceant. 

2. Idoneos quoque singulis annis Sacerdotes visitatores eligere Ordinarii 
ne omittant, omnes in dioecesi scholas de religione inspecturos, qui de reli- 
giosae institutionis in iisdem traditae exitu, incrementis vel defectibus 
accurate referant. Ad rem Benedictus XTV (loc. cit., § 16): «Plurimum quo- 
que ad christiani populi institutionem conferre poterit, si Visitatores eli- 
gantur, quorum alii civitatem, alii dioecesim lustrantes, omnia sedulo in- 
quirant, ut certiur factus Episcopus, pro meritis cuiusque pastoris, aut 
praemia decernat, aut poenas ». 

3. Ut autem in religiosam institutionem populus christianus interdum 
animum praecipue convertat, dies catechistica, si nondum in usu sit, in 
singulis paroeciis instituenda curetur, in qua festum doctrinae christianae, 
maiore qua fieri potest solemnitate, celebretur. Hac occasione: 

a) fideles in ecclesiam paroecialem convocentur, ut S. Eucharistia 
refecti, preces effundant ad uberiores impetrandos divinae doctrinae 
fructus; 

b) peculiaris sermuv populo habeatur de catecheticae institutionis 
necessitate, quo parentes praesertim moneantur ut filios eandem edoceant, 
atque ad catechismum paroecialem mittant, divinum praeceptum memo- 
rantes: eruntque verba haec quae ego praectpio tibi hodie in corde tuo, et 
narrabis ea filiis twis (Deut. VI, 6); 

¢e) in vulgus distribuantur libri, libelli, folia, aliaque id genus, ad 
rem apta; 

d) collecta fiat ad opera catechistica provehenda. 

4. In locis praesertim ubi ob penuriam cleri, muneri doctrinam chri- 
stianam docendi clerus ipse facere satis non possit, idoneis catechistis utri- 
usque sexus in parochorum auxilium providere Ordinarii satagant, in 
paroecialibus vel in publicis scholis ipsisque in dissitis paroeciae locis reli- 
giosam institutionem tradituris. In his principem locum teneant quotquot 
consociationibus Actionis catholicae sunt inscripti, quae multa iam hac in 
re et laude digna perfecerunt, et quarum nonnullae, optimo quidem con- 
silio, in suis statutis lectiones de religione quotannis habendas iusserunt, 
quibus interesse omnes socii teneantur. 

Ttem huic muneri ne desint quotquot sunt socii aliarum consociationum 
et sodalitatum catholicarum, et potissimum sodalitates religiosae utriusque 
sexus quae iuventuti instituendae sunt deditae, quas ita alloquitur Ssmus 
D. N. Pius Pp. XI in memorato Motu proprio Orbem catholicum: « Tilud etiam 
magnopere cupimus in praecipuis quibusque sedibus religiosarum sodalita 
tum quae iuventuti instituendae sunt deditae, ibi, praesidibus ducibusque 
Episcopis, scholas aperiri, delectis ex utroque sexu adolescentibus, qui ac- 
commodato studiorum curriculo formentur, iidemque, facto periculo scien- 
tiae suae, rite renuntientur habiles ad magisterium doctrinae christianae 
historiaeque sacrae et ecclesiasticae obtinendum ». Quod profecto fiet, si in 
scholis et collegiis catholicis, inter res pueris adolescentibusque addiscen- 
das, principem locum habeat, ut ratio ipsa suadet et postulat, institutio 
religiosa, quae et a sacerdotibus docendo peritis, et apta.ihstituendi ratione 
tradatur. 

Si haec media et industriae adhibeantur, si huic muneri quo nihil est 
sanctius, nihil magis necessarium, omnes quibus onus est strenuo constan- 
tique animo incumbant, sperandum iure est populum christianum, ab 
errorum insectationibus sancta et incorrupta doctrina continenter munitum, 
populum acceptabilem sectaturem bonorum operum exstiturum esse, atque 
salutares effectus percepturum, quos Romani Pontifices in salutem ani- 
marum non semel auspicati sunt. Postremo, probante Ssmu D. N. Pio 
Pp. XI, haec 8S. Congregatio Episcopis universis mandat ut singulis quin- 
quenniis, hac in re derogando memorato Motu proprio Orbem catholicum, 
de catechetica in eorum dioecesibus institutione ad eandem 8. Congrega- 
tionem accurate referant, iuxta quaesita quae sequuntur, et eodem servato 
ordine qui est in canone 340 § 2 Codicis I. C. quoad relationem ab Epi- 
scopis faciendam super statu dioecesis sibi commissae. 

Datum Romae, in festo Sacrae Nazarethanae Familiae, die 12 lanuarii 
anno 1935. 

I. Card. SERAFINI, Praefectus. 


L. & S. 


T. Bruno, Secretarius. 


Sacra Congregatio Coneilii 153 


QUAESITA DE DOCTRINA CHRISTIANA TRADENDA. 


I. — PRO PUERIS 


a) In paroeciis: 


Q. 1. Quinam sit in singulis paroeciis numerus puerorum, et quinam 
ex his catechisticam institutionem frequentent; 

Q. 2. quanam diligentia parochi munus pueros religiose erudiendi 
adimpleant, et quinam hoc munus negligant; 

Q. 3. an in iisdem parveciis institutae sint scholae paroeciales, quonam 
exitu, et quanam methodo doctrina christiana in his edoceatur; 

Q. 4. an et quomodo presbyteri aliique clerici, in territorio paroeciae 
degentes, parochum in doctrina christiana tradenda adiuvent; quinam 
sint forte recusantes vel negligentes; 

Q. 5. an religiosi et religiosae parochum in pueris catechismo excolen- 
dis adiuvent; quinam sint forte negligentes vel recusantes; 

Q. 6. an sodalitium doctrinae christianae singulis in paroeciis constitu- 
tum sit, et quanam ratione parochum coadiuvet in doctrina christiana pue- 
ris tradenda; 

Q. 7. an aliae sodalitates laicorum, et praesertim Actionis catholicae, 
in eodem munere parochum adiuvent; 

Q. 8. an Officium catechisticum in dioecesi, vel aliud simile institutum 
sit, vel institui possit; 

Q. 9. an et quomodo dies catechistica celebretur; 

Q. 10. an et quonam fructu coetus catechistici, aliive pro scholis de re- 
ligione conventus habeantur; 

Q. 11. an et quaenam media adhibeantur ad sollertiam tum parentum 
tum filiorum excitandam ut catechismum paroecialem hi frequentent; 

Q. 12. an et quaenam impediant uberiores doctrinae christianae traden- 
dae fructus; quinam in hac re abusus irrepserint, et quaenam ad eos amo- 
vendos media adhibeantur, vel adhiberi possint. 


b) In scholis et collegiis catholicis: 


Q. 13. Quotnam sint scholae et collegia catholica utriusque sexus, prae- 
sertim noviter instituta, sub moderatione cleri saecularis vel religiosi aut 
sororum religiosarum; 

Q. 14. quot sint in singulis his scholis vel collegiis catholicis alumni 
interni vel externi; 


. 

Q. 15. quoties in hebdomada, quanam methodo et profectu, religiosa 
institutio in his edoceatur; 

Q. 16. quomodo consulendum sit eidem institutioni efficacius utiliusque 
provehendae. 


c) In scholis publicis: 


Q. 17. An, in quibusnam publicis scholis, et quonam fructu doctrina 
christiana tradatur; 

Q. 18. an, qua ratione, et in quibusnam scholis publicis institutio 
religiosa auctoritati et inspectioni Ecclesiae subiiciatur; 

Q. 19. quibusnam in publicis scholis, et quanam de causa, doctrina 
christiana non tradatur; atque quomodo horum alumnorum religiosae 
institutioni consulatur; 

Q. 20. an et quaedam media adhibeantur, vel adhiberi possint ut in 
publicis scholis doctrina christiana tradatur. 


II. — PRo ADULTIS 


Q. 21. An, et quando, praeter consuetam homiliam, catechetica insti- 
tutio adultis a parochis impertiatur; 

Q. 22. qua diligentia, quaanam methodo et quo tempore parochi hoc 
munus adimpleant; 

Q. 23. an fideles in singulis paroeciis institutionem religiosam frequen- 
tent, et quonam exitu; 

Q. 24. quaenam media, pro locorum temporumque adiunctis, magis 
idonea existimentur ad uberiorem adultorum religiosam institutionem 


obtinendam. 


/ 

PROVISIO ECCLESIARUM 


Singulis ut infra datis decretis Sacri Consilii Christiano Nomini propa- 
gando, Ssmus Diius Noster Pius div. Prov. Pp. XI, dignatus est sequentes 
providere Ecclesias, nimirum: 


10 Decembris 1934. — Cathedrali Ecclesiae 8S. Dionysii (La Réunion) 
praefecit R. P. Franciscum Aemilium M. Cleret de Langavant, e Congre- 
gatione Spiritus Sancti. 

— Titulari episcopali Ecclesiae Combensi, R. P. Henricum van Valen- 
berg (in Ordine FF. MM. Capuccinorum Tarcisium ab Asten) quem con- 
stituit Viearium Apostolicum Borneae Hollandicae. 

28 Ianuarii 1935. — Titulari episcopali Ecclesiae Chusirensi, R. D. Ca- 
rolum Albertum Wollgarten e Congregatione Missionis, quem constituit 
Vicarium Apostolicum de Limon. 

— Titulari episcopali Ecclesiae Tigavitanae, R. P. Octavium Tanghe 
(in Ordine FF. MM. Capuccinorum Basilium a Brugis) quem constituit 
Vicarium Apostolicum de Ubanghi Belgico. 

— Titulari episcopali Ecclesiae Tabenae, R. P. Assuerum Theophanum 
Bassi, e Pia Societate Parmensi 8. Francisci Xaverii, quem constituit 
Vicarium Apostolicum de Loyang. 

11 Martiit 1935.—- Titulari episcopali Ecclesiae Tacapenae, R. P. Lu- 
dovicum Parisot, e Societate Lugdunensi Missionum ad Afros, quem con- 
stituit Vicarium Apostolicum de Dahomey. 

— Titulari episcopali Ecclesiae Tabborensi, R. D. Marium Civelli, e 
Pont. Instit. Mediolanensi SS. App. Petri et Pauli, ac SS. Ambrosii et 
Caroli pro Missionibus exteris, quem constituit Vicarium Apostolicum 
de Hanchungfu in Sinis. 

— Titulari episcopali Ecclesiae Zenobiensi, R. D. Dominicum Ho- 
ngoc-can, e clero saeculari vicariatus Apostolici de Hué, quem consti- 
tuit Coadiutorem cum iure futurae successionis R. P. D. Petri Mufiagorri 
y Obineta, Vicarii Apostolici de Buichu. 

18 Martii 1935. — Metropolitanae Ecclesiae Madraspolitanae, R. P. D. 
Ludovicum Mathias, hactenus Episcopum de Shillong. 

Il 


NOMINATIONES 


Sacrum Consilium christiano nomini propagando datis decretis renun- 
ciavit ad suum beneplacitum. 
28 Ianuarii 1935. — R. P. Antonium Ioannem Albertum Albers, 
Ord. Carm., Praefectum Apostolicum de Malang. 
_—R. P. Vincentium Cimatti, e Pia Societate Salesiana S. I. Bosco, 
Praefectum Apostolicum de Miyazaki. 


Insuper decretis Sacrae Congregationis de Propaganda Fide diei 19 Ia- 
nuarii 1935 Revmus Nicolaus Brinzeu, canonicus cathedralis Lugosiensis, 
nominatus est Director Nationalis Operis a Sancto Petro Apostolo pro 
institutione cleri indigenae pro catholicis ritus orientalis in Romania; 
die 13 Februarii, R. P..Antoninus Atucha, 8. I., Praeses Pontificii Operis 
de Fidei Propagatione, pro Republica Panamensi. 


III 


DESIGNATIONES PRO APPELLATIONIBUS 


Tribunal Archiepiscopi Tokyensis designarunt pro -appellationibus a 
suis curiis, Episcopi de Fukuoka, Hacodatensis, Nagasakiensis, et Osakensis; 
itemque Vicarii Apostolici Insularum Marianensium et Carolinarum, de 
Hiroshima, de Sapporo; Praefecti Apostolici Insulae Formosae, de Kago- 
shima, de Nagoya, de Nijgata, de Shikoku; Superiores ecclesiastici missio- 
num de Karafuto et de Miyazaki. Quas designationes Sshus Diius Noster 
Pius Pp. XI, in Audientia diei 6 Iulii 1934, approbavit ratasque habuit. 

Item Vicarius Apostolicus de Fort-Dauphin designavit ad eumdem 
effectum Tribunal Vicarii Apostolici de Fianarantsoa, approbante Ssmo in 
Audientia diei 2 Augusti 1934. 

Similiter Praefectus Apostolicus de Montana in Insulis Philippinis 
designavit Tribunal Archiepiscopi Manilensis, quam designationem Ssmus 
ratam habuit in Audientia diei 6 Decembris 1934. 

SACRA CONGREGATIO RITUUM 


I 
CARCASSONEN. 


BEATIFICATIONIS ET CANONIZATIONIS VEN. SERVAE DEI MARIAE TERESIAE 
DE SOUBIRAN FUNDATRICIS SOCIETATIS MARIAE AUXILIATRICIS. 


SUPER DUBIO 
An signanda sit Commissio introductionis Causae in casu et ad effectum 
de quo agitur. 


Tota humanae redemptionis oeconomia in sacrificio Christi fundatur, 
quod in iis, quos Deus ad magna pro animarum salute facinora patranda 
eligit, veluti producitur, docente ipso Domino: « Nisi granum frumenti 
cadens in terram mortuum fuerit, ipsum solum manet: si autem mortuum 
fuerit multum fructum affert » (Io., 12). Quod apprime factum est in Dei 
Famula, de cuius Beatificationis et Canonizationis causa introducenda 
modo agitur. 

Sophia, Teresia, Augustina, parentes generis nobilitate et pietate prae- 
stantes Iosephum Baronem de Soubiran la Louviére et Noémi de Gelis 
divina dispositione sortita, in loco vulgo « Castelnaudary », non longe a 
Carcassonensi urbe, die 16 Maii mensis anno 1834 nata est, sequentique 
die sacro baptismi lavacro regenerata. 

Inter maiores gentis de Soubiran, xIv saeculo, duae sanctitatis laude 
insignes numerantur feminae: Roselina « de Villeneuve » et Delphina, uxor 
8. Elzearii comitis, qui B. Urbani Papae V fuit patrinus. Teterrima gallica 
perturbatione saeviente, avus rapinam bonorum suorum suscepit, et exilium 
est passus: duae autem maiores amitae, ne cum schismatico parocho in 
divinis communicarent, multis vexationibus fuerunt obnoxiae. Ludovicus, 
Sophiae patruus, canonicus et Vicarius generalis, sacerdotalibus virtu- 
tibus eminuit. Nec de gente de Gelis defuerunt qui virtutum laude florue- 
rint. Matris enim avus et avunculus pro catholica fide servanda, ut vide- 
tur, occisi sunt: soror autem, e Puellarum a caritate Societate, sanctam in 
Sinensi missione mortem obivit. 

Sophiae pater, uti iam S. Elzearii mater, hanc Domino, quando aliquis 
sibi nascebatur filius, precem effundebat: «Deus meus, si huius anima 
aeternam salutem non sit adeptura, statim post baptismum eamdem repe- 
tere velis ». Tantae pietatis semina in puellae anima mire succreverunt, et 
uberrimos fructus vel a prima adolescentia attulerunt. Quingentis marianae 

Congregationis sodalibus quasi magistra, sub patrui sacerdotis moderamine, 
facta, eas ad christianae perfectionis iter arripiendum sedula perurgebat. 

Decimum octavum annum agens inter Carmelitidas se Deo consecrare 
peroptabat, sed patrui consilio obsequens, belgicarum Beghinarum quas 
vocant, vitam Gandavi edocta, paulo post in patria Beghinagiwm, Episcopo . 
approbante, anno 1855 constituit, Sophiae nomini Mariae Teresiae nomine 
suffecto. Christiana caritate acta in pauperes et periclitantes puellas mater- 
nam curam impendens, eas a malo praeservabat et ad bonum sectandum 
promovebat. Quod in se perditorum hominum iram et odium concitavit, 
qui pietatis et caritatis asylum undique succenderunt, adeo ut, aedificio 
totaliter combusto, sacellum tantum immune a flammis evaserit, omnium 
vero seu sororum seu puellarum vita non sine evidenti divinae Providen- 
tiae favore servata. Ex cineribus Institutum veluti frumentum in terra 
mortuum, vegetius resurrexit et ita increvit, ut novam formam, locorum 
et temporum adiunctis accommodatam, Patrum e 8.I., praecipue Servi 
Dei Pauli Ginhac, consilio, Serva Dei ei dare constituerit. 

Exinde Institutum, Archiepiscopo Tolosano et Episcopo Carcassonensi 
novas regulas approbantibus, nomen Societatis a Maria Auwiliatrice 
assumpsit, cuius finis hisce Apostolicarum litterarum sub Piscatoris anulo 
die 19 Decembris a. 1868 datarum, verbis indicatur: « Gratulamur itaque 
tibi (Archiepiscopo Tolosano scribit Pontifex), quod apud te floreat altera 
ex istis piarum virginum societatibus; quae paucis ab hine annis Castel- 
liarii in dioecesi Carcassonensi excitata proximorumque auxilio devota, 
ab Auxiliatrice Deipara sibi nomen quaesivit. Iucundissimum vero Nobis 
accidit praecipua ipsam convertisse studia ad illas maxime, quae vel 
naturae vitio, vel conditione sollicitiorem curam exposcunt; puellas 
nempe lumine destitutas et eas quae victum manu sibi quaerere coactae, 
pronioribus et gravioribus procul a paterna domo sunt obnoxiae periculis ». 

Societate constituta, ob franco-germanici belli pericula a. 1870 Londi- 
nium adivit. Interim ob exortas difficultates humiliter ab Instituto remo- 
tionem est passa, et a sua causa defendenda abstinuit. In Dominae Nostrae 
a caritate Instituto, cui datum est se adiungere, post 15 annos, sanctis- 
sime anno 1889 Parisiis vita est defuncta, virtutum omnium mira exempla 
relinquens. 

Ea vix demortua, sanctitatis fama illico erupit. Quae, quum tractu 
temporis non deferbuisset, Ordinaria auctoritate tum Carcassonae, tum — 
Lutetiae Parisiorum confecti sunt processus et in Urbem transmissi. 
Die 12 Aprilis anno 1932 in ordinaria Congregatione actum est de scriptis 
Servae Dei et die 20 eiusdem mensis super his editum est decretum. Quum 
itaque, iuris ordine servato, nihil obstaret quominus ad ulteriora procedi 

posset, Rimo P. Carolo Miccinelli 8S. I., Causae Postulatore instante, die 
8 Maii mensis Emus ac Rmus D. Cardinalis Ianuarius Granito Pignatelli 
di Belmonte, Episcopus Ostien. et Albanen., Causae Ponens seu Relator, 
in ordinario 8. H. C. coetu dubium proposuit: An signanda sit Commissio 
introductionis Causae in casu et ad effectum de quo agitur. Emi ac Rmi PP. 
audita Emi ac Rmi Cardinalis Ponentis relatione super statu Causae, nec- 
non suffragiis Officialium Praelatorum scripto exaratis auditoque R. P. D. 
Salvatore Natucci, Fidei Promotore generali, attentis quoque amplissimis 
postulatoriis litteris Cardinalium Archiepiscoporum Parisiensis, Lugdu- 
nensis, Neapolitani, plurimorum Archiepiscoporum et Episcoporum alio- 
rumque ex utroque clero, nec non plurium Religiosarum Communitatum, 
et insignium virorum laicorum, omnibus perpensis rescribendum censue- 
runt: Affirmative, seu signandam esse Commissionem introductionis Causae 
Dei Famulae Mariae Teresiae de Soubiran, si Ssmo placuerit. 

Facta autem, subsignata, die Ssmo D. N. Pio Papae XI ab Emo ac Rmho 
D. Cardinali Praefecto relatione, Sanctitas Sua 8. R. C. Rescriptum ratum 
habens, propria manu Commissionem introductionis Causae praedictae 
Servae Dei signare dignata est. 

Datum Romae, die 9 Maii a. D. 1934. 


C. Card. LAURENTI, Praefectus. 


L. 
A. Carinci, Seeretarius. 


Il 
WESTMONASTERIEN. 


CANONIZATIONIS BEATORUM MARTYRUM IOANNIS CARDINALIS FISHER, EPI- 
SCOPI ROFFEN., ET THOMAE MORE, MAGNI ANGLIAE CANCELLARII. 


SUPER DUBIO 


An, stante evidentia martyrii tum materialiter cum formaliter spectati, et 
ideo obtenta a Sanctissimo dispensatione a signis seu miraculis, tuto 
procedi possit ad solemnem eorumdem Martyrum canonizationem. 


Maximas inter aerumnas, quae, in tot aestuantibus per saeculorum 
decursum procellis, Ecclesiam Dei afflixerunt, accensenda profecto est lacri- 
mabilis illa discissio, quae nobilem Anglorum gentem ab unitatis aposto- 
licae centro per vim avulsit. Equidem si gens illa, quae proximis hisce 
saeculis terra marique tam late protulit imperium, genuinam, quam a 

Gregorio acceperat, fidem Christi una secum in suis commigrationibus 
adduxisset, facile est coniicere quanto ampliora incrementa Christi regnum 
per orbem cepisset. 

Verum occulta nimis et inscrutabilia sunt tudicia Dei et investigabiles 
viae eius. Attamen et in tanta iactura non defuit Ecclesiae suae benignis- 
simus Deus, neque omnem resurrecturae fidei in ea inclita natione spem 
succidit. Suscitavit quippe Spiritus Eius ea temporum acerbitate in Anglia 
fortissimos Martyres, qui sanguinis testimonio non solum Ecclesiam nobi- 
litarent, sed et Angliae, dilectissimae patriae suae, sollemne monitum in 
aevum transmitterent de pristina vera fide misere amissa, deque ea generoso 
animo recuperanda. Altius prae ceteris hoc inclamare nunc videtur Bea- 
torum Ioannis Fisher et Thomae More non pressa mortis silentio vox, 
qui, quarto propediem recurrente saeculo a peracto martyrio, effusi sui 
sanguinis, non equidem ultionem, sed, ut Christus in Cruce, propitiationis 
fructum a Patre exquirunt. Huc spectat, provido Dei consilio, utriusque 
herois gloria, quam haec ipsa nostra acta proclamant. 

Nobiliore ac veriore sanguinis sui purpura mox decorandus Beatus 
Cardinalis Ioannes Fisher, innocens pro Romani Pontificis primatu asse- 
rendo victima, divino Magistro quasi suggerente, in Eius incidit ex evan- 
gelio verba: Ego te clarificavi super terram... et nune clarifica me tu, Pater 
(Io., 17, 4-5). Beatus Thomas More, et ipse hance claritatem sibi obven- 
turam praesentiens, Regi et carnifici gratos sui animi sensus deprompsit, 
quod martyrii palma insignem se eadem de causa facerent; quasi uterque 
iam tum prospiceret “quo alto praeconio ex suo patibulo, quasi ex edita 
cathedra, romanam fidem suis civibus essent per saecula praedicaturi. 
Gloriam vero quae, vix consummato martyrio, ambos totum per orbem, 
Deo dante, subsequuta est, non solum aetas non abolevit, sed ea, laben- 
tibus saeculis, vividiore luce refulsit, Romanis praesertim Pontificibus, 
Christi in terra Vicariis, vicem, pro meritis, rependentibus. Quos enim 
Paulus IIT sollemni elogio honestavit, quorum reliquias Gregorius XIII 
colendas permisit, quos Benedictus XIV amplissimis laudibus extulit, 
quos Leo XIII Beatorum numero accensuit, modo nutu tuo, Beatissime 
Pater, ad supremos Canonizationis honores, primi inter Anglos post luctuo- 
sum saeculi xvI discidium, plaudente orbe, properare videntur. 

Ture autem merito prae ceteris gaudio gestit generosa Anglorum gens 
prope universa, quae tantos filios, animi magnitudine, divina humanaque 
scientia, vitae sanctitate eius aetatis clarissima prae ceteris lumina, exal- 
tari in Ecclesiae firmamento conspicit. Re quidem vera, non catholici 
tantum, sed et acatholici plures, scientia et dignitate praeclari, uti innu- 
mera documenta testantur, una nobiscum exsultant, tantam utriusque 

pugilis virtutem demirantes. Faxit Deus, ut hi ceterique omnes, quos 
fraterna dilectione complectimur, et ipsi, avitam gloriam instaurantes, 
ad matris Ecclesiae redeant unitatem! 

Avitam inquimus gloriam; maxima enim Anglicae Ecclesiae tribuenda 
gloria, quod catholicam fidem a Romana Ecclesia tam largiter hauserit, 
ut, fere vix a suscepto Evangelio, non pauca constituerentur monasteria, 
pietatis atque doctrinae domicilia, quae paulo post, non intra tantum 
Angliae fines, sed et ad alias Europae regiones, lectissimos fructus attu- 
lerunt. Porro insignis Ecclesiae Doctor 8. Beda, Alcuinus, 8. Bonifatius, 
8S. Willibrordus, 8. Burchardus, plurimique alii natione Angli, doctrina, 
vitae sanctitate, apostolicis muniis, martyrio, cum Romana Sede arctis- 
simo vinculo devincti, catholicam fidem illustrarunt et propagarunt. 
Hane susceperunt Beati nostri nobilem hereditatem, qui Romanae fidei 
docti, invicti, fortissimi assertores, mortem oppetentes, ne turpiter foe- 
difragi Regis placitis obsequerentur, paternarum traditionum gloriam 
intemeratam servarunt: Iudae Machabaei exemplum sequuti, qui gloriosam 
mortem, prae turpi fuga suadens, inclamabat: moriamur in virtute propter 
fratres nostros et non inferamus crimen gloriae nostrae (I Mach., TX, 10). 

Sicut vero Christus de seipso dixit, ut in hodierna liturgia legimus, 
tradetur gentibus... et occident eum et tertia die resurget, ita et nostri athletae, 
conformes facti imaginis Christi, passi quidem et mortui sunt, sed iam ad 
gloriam, et in terris, veluti resurrexerunt, et ad ampliorem mox assequen- 
dam festinant. Etenim utriusque herois probata martyrii undequaque 
spectati evidentia, et a Ssho D. N. concessa a signis seu miraculis omni- 
que alia opportuna et necessaria dispensatione, quod nuper decretum est, 
ut ad ulteriora procedi quivisset, discutiendum a 8S. C. erat dubium: 
An, stante evidentia martyrii et causa martyrit tum materialiter eum forma- 
liter spectati, et ideo obtenta a Sanctissimo dispensatione a signis seu mira- 
culis, tuto procedi possit ad solemnem eorumdem Beatorum Martyrum cano- 
nizationem. Dubium hoc in Generali Sacrorum Rituum Congregatione, 
coram Ssmo D. N. Pio Papa XI, die 19 nuper elapsi mensis habita, Rmus 
Cardinalis Raphaél Carolus Rossi, Causae Ponens seu Relator, proposuit. 
Cui Rmi Cardinales, Officiales Praelati et PP. Consultores unanimi affir- 
mativo suffragio responderunt: Beatissimus vero Pater suffragia haec 
summo animi gaudio excepit quidem, iudicium tamen Suum aperire ad 
hance diem 3 Martii mensis anno 1935, Dominicam in Quinquagesima, 
distulit, preces interim ad Deum luminum Patrem effusurus. Quapropter 
Rmos Cardinales Camillum Laurenti, 8. R. C. Praefectum et Raphaé- 
lem Carolum Rossi, Causae Relatorem, necnon R. P. Salvatorem Natucci, 
Fidei generalem Promotorem meque infrascriptum Secretarium acciri 

mandavit, sacroque Eucharistico sacrificio pientissime litato, edixit: Tuto 
procedt posse ad Beatorum Martyrum Ioannis Cardinalis Fisher, Episcopi 
Roffensis, et Thomae More, Magni Angliae Cancellarii, canonizationem. 
Hoe autem decretum publici iuris fieri et in acta 8. R. C. referri 
mandavit. 
Datum Romae, die 3 Martii a. D. 1935. 


8 C. Card. LAURENTI, Praefectus. 
L. 8. 
A. Carinci, Secretarius. 


ROMANA sEvu SANCTI LUDOVICI 


BEATIFICATIONIS ET CANONIZATIONIS VENERABILIS SERVAE DEI PHILIP- 
PINAE DUCHESNE E SOCIETATE SORORUM A S. CORDE IESU. 


SUPER DUBIO 


An constet de virtutibus theologalibus Fide, Spe, Caritate tum in Deum cum 
in proximum nec non de cardinalibus Prudentia, Iustitia, Temperantia, 
Fortitudine earumque adnezis in gradu heroico in casu et ad effectum de 
quo aattur. 


Benignissimus Redemptor noster novissimis hisce saeculis humano 
generi, fide et caritate frigescentibus, occurrere volens, plures in Ecclesia 
religiosas Societates sub sui sacratissimi Cordis nomine excitavit, per quas 
misericordiae Suae divitias abundantissime effunderet, regnumque Suum 
per orbem propagaret. Hoc triumphali assumpto vexillo, 8. Magdalena 
Sophia Barat, divino eo pientissimo consilio mota, Societatem Sacri Cordis 
instituit, quae, Ignatiano spiritu informata, maiorem Dei gloriam, prae- 
sertim in puellarum christiana educatione promovenda, impigre per mun- 
dum, vel ab initio enascentis Instituti, uti inclita Societas Iesu, perquisivit. 

Per mundum diximus et ab initio. Sicut enim S. Ignatius, Societate 
Tesu statim ac fundata, 8S. Franciscum Xaverium ad Indos Christo adiun- 
gendos misit, felix amplioris evangelizationis initium, ita in Borealem 
Americam 8. Magdalena Sophia Venerabilem Philippinam Duchesne, id 
enixe efflagitantem, pergere sivit, quae, apostolico et missionali Ss. Fran- 
cisci Xaverii et Francisci Regis, quos sibi patronos elegerat, spiritu exae- 
stuans, in animarum salutem vel apud silvicolas strenue adlaboravit, 
uberrimosque retulit fructus. 

Philippina Rosa Duchesne die 29 Augusti mensis a. 1769 Gratianopoli 
in Gallia ex Petro Francisco et Rosa Euphrosyna Perier nata, in festo 
Nativitatis B. M. Virginis sacri baptismi aquis fuit abluta. Prima pietatis 
et christianae fidei germina, quae a matre accepit, in eius animo mire 
floruerunt, atque ingenii tenaciam, gentis suae propriam, quam natura 
sortita erat, pia adolescentula cum caritate adeo conciliavit, ut iam tum 
pauperibus sublevandis totum, quod sibi a parentibus donabatur, impen- 
deret, et duram missionariorum vitam immo et martyrium pio desiderio 
prosequeretur. Undecimum agens annum monialibus a Visitatione in 
monasterio 8. Mariae ab Alto educanda traditur, in quo miras ad pietatem 
progressiones fecit; atque duodennis vix dum ad sacram synaxim primitus 
accesserat, cum ad religiosam vitam capessendam allici sensit; quam 
vocationem B. Virginis patrocinio filiali devotione commisit, inugibusque 
precibus aluit. 

Parentes, re paulo post cognita, eam domum revocarunt. Latinam lin- 
guam, mathesim, pingendi artem et ceteras, quae honestiores puellas 
decent, bonas artes coluit. Parentes auctores ei fuerunt ut matrimonium 
iniret, sed Philippina fortiter restitit, in proposito religiosam vitam ample- 
etendi firmiter perseverans. Decem et septem annos tune agebat. Ut 
autem moras rumperet, cum matertera monasterium 8. Mariae adivit, 
apertoque Superiorissae animo suo domum redire noluit. Incassum omnes 
parentum industriae cesserunt ut eam e monasterio domum reducerent; 
ipsa constanter immota permanens, ex hoc luctamine victrix evasit. 
Tirocinio sancte expleto, dum in eo erat ut sollemnia religiosa vota nuncu- 
paret, impendente magnae perturbationis procella, e dilecto monasterio 
exire, a. 1791 ineunte, cogitur et ad suos reverti. 

Dimisit quidem Philippina religionis habitum, non tamen vivendi 
formam, quam ad unguem servavit. Persecutione saeviente, spreto vitae 
discrimine, ad catholicos, praesertim sacerdotes adiuvandos generosum 
intendit animum. Quin immo Philippina nonnullas pias mulieres sancta 
amicitia sibi devinctas, ad id operis in sodalitium adsciverat, quae Christi 
confessoribus carcere detentis ministrare pro suo posse in deliciis habebant, 
eorum sorti sancte invidentes. Post decennium, seditione aliquantulum 
sedata, Serva Dei incassum ad Visitationis monasterium, quod ipsa a 
reipublicae moderatoribus, Vicario generali consentiente, obtinuerat, di- 
spersas moniales reducere conata est. Quare, prudentum virorum consilio, 
se ipsumque monasterium anno 1803 8. Magdalenae Sophiae Barat obtulit. 

Novo tirocinio confecto, in Societate 8. Cordis emissis votis, missio- 
nalem vocationem, qua iamdiu urgebatur, sanctae fundatrici manifestavit, 
quae prudentissime nonnisi post duodecim circiter annos in Septentrio- 

nalem Americam proficiscendi veniam ei concessit. Philippina interim 
saepius insomnes ducebat noctes coram Ssmo Sacramento, fervidissimas 
pro suis, uti aiebat, silvicolis preces effundens, atque asperrimis paeni- 
tentiis corpus pro eorum conversione affligens. Voti tandem compos 
facta anno 1818 die 21 Martii, Sabbato sancto, e Burdigalensi portu solvit; 
recurrente autem Ss. Cordis Iesu festo die 29 Maii mensis Americam post 
laboriosum iter appulit; die autem 21 Augusti mensis ad S. Ludovici urbem 
pervenit. 

In vastissima illa dioecesi triginta quatuor per annos, variis in locis 
incultis adhue atque inhospitis, incredibile est quot labores, quot mole- 
stias, quot pericula in vigiliis multis, in frigore et nuditate in summa rerum 
omnium, quae ad vitam necessaria sunt, privatione, sustinuerit: manu et 
arte quaesita sibi stipe victitabat, quin immo et pauperibus, alumnis et 
Patribus e 8. I. largissime, prout poterat, subveniebat. 

Ferventissimus amor, quo in sacratissimum Cor Iesu tenebatur, ei, 
ut haec omnia aggrederetur, mentem iniecit, ut prosequeretur, stimulos 
admovit, ut compleret, vires ministravit, atque toto studio eo intenta est, 
ut eiusdem suavissima religio apud colonos radices ageret et propagaretur. 

Ad silvicolas Potowatomios erudiendos generosa iam senescens perrexit, 
apud eos aliquantisper, quoadusque nempe vires suffecere, commorans; 
qui tanta in eam admiratione fuerunt capti, ut hoc elogio honestarent: 
Mulier quae semper orat. Ingravescente iam aetate, dimisso superiorissae 
munere, ab opere quidem non destitit, sed impensius, si fieri posset, oratio- 
nibus, paenitentiis ceterisque virtutibus excolendis incubuit. Octuagenario 
maior, tam longum iam innocentissimae atque actuosissimae vitae spa- 
tium emensa, tot conflictatae adversitatibus, tot refertae laboribus, vere 
sibi dicere potuisse videtur: Bonwm certamen certavi, cursum conswmmavi, 
fidem servavi: reliquum erat ut a fidelissimo Deo coronam wustitiae reci- 
peret. Sanctissime, ut vixit, die 18 Novembris mensis a. 1852, Ecclesiae 
sacramentis refecta, ad Sponsum evolavit. 

Sanctam eam dixit 8. Magdalena Sophia Barat, sanctam dixerunt 
omnes quotquot eam noverant, quae fama. ad nos usque perseveravit. 
Quare quo citius fieri potuit Ordinaria auctoritate in curia S. Ludovici 
super sanctitatis fama adornatus est processus; item alter in hac Alma 
Urbe suppletivus est constructus. Die 27 Iulii a. 1897 super Servae Dei 
scriptis favorabile editum est decretum. Die 9 Decembris a. 1909 Pius 
Papa X, s. m., introductionis causae Commissionem sua manu obsi- 
gnavit. De cultu numquam ei praestito die 12 Iulii a. 1910'S. H. C. 
edictum est. Apostolica auctoritate 8. Ludovici in urbe, de fama in 
genere inquisitione peracta, de eius validitate et relevantia die 14 Martii 

a. 1916 decretum est. In Romana Curia de virtutibus et miraculis in 
specie apostolica pariter inquisitio instituta est, atque huius et praece- 
dentium processuum iuridicus valor per decretum die 28 Tunii a. 1921 
agnitus est. 

Servatis itaque omnibus de iure servandis, coram Rmo Cardinali 
Caietano Bisleti, Causae Ponente seu Relatore, in Antepraeparatoria 
Congregatione de virtutum heroicitate die 12 Maii mensis a. 1931 discepta- 
tum est: die autem 29 Octobris mensis elapso anno iterum de iisdem in 
Praeparatoria. Demum die 12 Martii mensis anni huius in Generali coram 
Ssmo D. N. Pio Papa XI Rmus Cardinalis Relator Dubium proposuit 
discutiendum: An constet de virtutibus theologalibus Fide, Spe, Caritate 
tum in Deum cum in proximum, nec non de cardinalibus Prudentia, Iustitia, 
Temperantia, Fortitudine earumque adnexis in gradu heroico in casu et ad 
effectum de quo agitur. Beatissimus Pater, Rmorum Cardinalium, Officia- 
lium Praelatorum et Patrum Consultorum votis benigne exceptis, iudi- 
cium suum in hance diem 17 Martii mensis, Dominicam secunda in Qua- 
dragesima, aperire decrevit. 

Eapropter Rmos Cardinales Camillum Laurenti 8. R. C. Praefectum 
et Caietanum Bisleti, Causae Ponentem, nec non R. P. Salvatorem Na- 
tucci Fidei Promotorem generalem, meque infrascriptum Secretarium ad 
Se accivit, et religiosissime Eucharistico celebrato sacrificio, edixit: Constare 
de virtutibus theologalibus Fide, Spe, Caritate tum in Deum cum in prowi- 
mum, nec non de cardinalibus Prudentia, Iustitia, Temperantia, Fortitu- 
dine earumque adnexis Venerabilis Servae Det Philippinae Duchesne in 
gradu heroico in casu et ad effectum de quo agitur. 

Hoe autem decretum promulgari et in acta S. R. C. referri mandavit. 

Datum Romae die 17 Martii a. D. 1935. 


C. Card. LAURENTI, Praefectus. 


L. +8 S. 
A. Carinei, Secretarius. 

ACTA TRIBUNALIUM 


SACRA ROMANA ROTA 


Citatio edictalis 


BEROLINEN. 


NULLITATIS MATRIMONII (HANUS-HASSE) 


Cum ignoretur locus actualis commorationis Maximiliani Richardi 
Hasse, in causa conventi, qui, natus Dresdae die 3 Martii 1881, postremo 
commoratus est Amstelodami, van Speykstraat, 125, eumdem citamus 
ad comparendum, sive per se, sive per Procuratorem legitime constitu- 
tum, in sede Tribunalis S. R. Rotae (Roma, via della Dataria, 94) die 
29 Maii 1935, hora 12, ad concordandum de dubio disputando, vel infra- 
scripto subscribendum, et ad diem designandam, qua habebitur Turnus 
Rotalis pro causae definitione: . 


An constet de matrimonii nullitate, in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedicti Maximiliani Richardi Hasse, 
curare debent, ut de hac edictali citatione ipse moneatur. * 


L.  S. F. Guglielmi, Ponens. 
Ex Cancellaria Tribunalis S. R. Rotae, die 19 Februarii 1935. 


I. Pendola, Notarius. 


* Etant inconnu le lieu de la demeure actuelle de M. Max Richard Hasse, 
défendeur en cette cause, né 4 Dresde, le 3 Mars 1881, dont la derniére 
residence fut 4 Amsterdam, van Speykstraat, .125, Nous le citons 4 compa- 
raitre, par propre personne ou par un: procureur légitimement constitué, au 
siége du Tribunal de la S. Rote Romaine (Roma, via della Dataria, n. 94), le 
29 Mai 1935, 4 12 heures, pour concorder ou souscrire le doute ci-dessous 
rapporté, et fixer le jour de la décision de la cause devant la Rote. 


Conste-t-il de la nullité du mariage dans ce cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit M. Max Richard Hasse, devront, dans 
la mesure du possible, l’avertir de la présente citation. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 26 Febbraio 1935, presso l’Etho e Revmho Signor Cardinale Ales- 
sandro Verde, Ponente della Causa di Beatificazione della Serva di Dio Maria 
Domenica Mazzarello, prima superiora generale dell’Istituto delle Figlie di 
Maria Ausiliatrice, si 6 tenuta la Congregazione dei Sacri Riti Antipreparatoria 
nella quale dai Revi Prelati, Officiali e dai Consultori teologi della mede- 
sima, si é discusso il dubbio sopra l’eroismo delle virtti esercitate dalla stessa 
Venerabile Serva di Dio. 


Martedi, 12 Marzo 1935, nel Palazzo Apostolico Vaticano, dinanzi all’au- 
gusta presenza del S. Padre, si é tenuta la Congregazione Generale dei Sacri 
Riti, nella quale gli Emi e Revi Signori Cardinali, i Revmhi Prelati e Con- 
sultori teologi, componenti la medesima, hanno discusso e dato il loro voto 
sul dubbio delle virti in grado eroico nella Causa di Beatificazione e Cano- 
nizzazione della Ven. Serva di Dio Filippina Duchesne, Religiosa della Societa 
delle Suore del Sacro Cuore di Gesit. 


Martedi, 26 Marzo 1935, nel Palazzo Apostolico Vaticano, si é tenuta la 
Congregazione Ordinaria dei Sacri Riti, nella quale al giudizio degli Emi e 
Revmi Signori Cardinali, nonché dei Revmhi Prelati Officiali componenti la 
medesima, sono state sottoposte le seguenti materie: 


1) Introduzione della Causa di Beatificazione e Canonizzazione del Servo 
di Dio Placido Riccardi, Sacerdote dell’Ordine di S. Benedetto. 

2) Introduzione della Causa di Beatificazione e Canonizzazione della Serva 
di Dio Maria di Gest, confondatrice e prima superiora delle Piccole Suore 
dell’ Assunzione. 

3) Intorno alla revisione degli scritti della Serva di Dio Maria Veronica 
del Sacro Cuore di Gest, Fondatrice dell’Istituto delle Suore Vittime del 
Sacro Cuore di Gest. 

4) Intorno alla revisione degli scritti del Servo di Dio Nicola Barré, 
Sacerdote professo dell’Ordine dei Minimi. 

5) Intorno alla revisione degli scritti del Servo di Dio Antonio Angelo 
Cavanis, Sacerdote, Fondatore dell’Istituto delle Scuole della Carita. 

6) Intorno alla revisione degli scritti del Servo di Dio Marco Antonio 
Cavanis, Sacerdote, Fondatore dell'[stituto delle Scuole della Carita. 

7) Intorno alla revisione degli Scritti della Serva di Dio Clelia Barbieri, 
Vergine secolare. 

8) Intorno all’approvazione e concessione dell’Officio e Messa propria in 
onore della Santa Maria Bernardetta Soubirous, e dell’elogio da inserirsi nel 
Martirologio Romano. 

9) Intorno all’approvazione e concessione dell’Officio e Messa propri, 
in onore del Beato Giuseppe Pignatelli, Confessore, e dell’elogio da inserirsi 
nel Martirologio Romano. 

10) Finalmente intorno all’approvazione e concessione dell’Officio e Messa 
propri, in onore della Beata Maria Eufrasia Pelletier, Vergine, e dell’Elogio 
da inserirsi nel Martirologio Romano. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre Pio XI, felicemente 
regnante, si 6 degnato di nominare: 


1 Marzo 1935. Sua Eccellenza Revtha Monsig. Pietro Bucys, Vescovo tit. 
di Olimpo, 'lllthho e Revmo Monsig. Stanislao 
Janasik, il Reviho D. Sergio Verighin e il Revo 
P. Gervasio Quénard, degli Agostiniani dell’ As- 
sunzione, Consultori della Sacra Congregazione 
per la Chiesa Orientale. 
23 » » Il Revmo Padre Giovanni Battista Frey, della Congrega- 
zione dello Spirito Santo, Consultore della Sacra 
Congregazione di Propaganda Fide. 


NECROLOGIO 


20 Agosto 1934. Monsig. Gabriele Zelger, Vescovo tit. di Claudiopoli. 

25 Febbraio 1935. Monsig. Sotero Redondo y Errero, Vescovo tit. di Aricanda. 
28 > » Monsig. Emanuele Azpeitia y Palomar, Vescovo di Tepic. 

1 Marzo » Monsig. Nicola Bares, Vescovo di Berlino. 

» Monsig. Francesco Vaughan, Vescovo di Menevia. 

»  Monsig. Adriano Zecchini, Arcivescovo tit. di Mira. 

» Monsig. Adamo Senger, Vescovo tit. di Comana d’Armenia. 
»  Monsig. Roberto Browne, Vescovo di Cloyne. 
» 
» 
» 


Monsig. Nicola Gonzalez Pérez, Vescovo tit. di Gionopoli. 

Monsig. Giulio Moury, Vescovo tit. di Ariasso. 

Monsig. Ludovico Hugo, Vescovo di Magonza. 

Emo Sig. Card. AcaiLLe LocaTE..i, del tit. di S. Bernardo 
alle Terme. 

| INDEX SEDIUM TITULARIUM 
ARCHIEPISCOPALIUM ET EPISCOPALIUM: 


_ Index, cura 8. C. Consistorialis exaratus, continet elenchum omnium Sedium Titula- ‘ 
rium Archiepiscopalium et Episcopalium, quarum notitia certa habetur. 
Singulae Sedes indicantur ordine hierarchico sub proprio Patriarchatu: Romano, Con- 
stanti litano, Alexandrino, Antiocheno et Hierosolymitano. 
‘Adduntur 3 in fine Sedes Titulares Ecclesiae Africanae et Insulae Cypri. 
Index instructus est tribus tabulis geographicis, in quibus notantur a ilonke Sedes 
Titulares, cum respectivis provinciis civilibus veteris Imperii graeco-romani. 


Romae Lib, 12 — To Italia Lib. 13 — Apud exteros Lib. 14— 


Sac. ALAPHRIDUS OTTAVIANI 


PHILOSOPHIAE, SACRAE THEOLOGIAE AC IURIS UTRIUSQUE DOCTOR 
OLIM IURIS PUBLICI ECCLESIASTICI PROFESSOR IN PONT. INST. UTRIUSQUE IURIS 


INSTITUTIONES IURIS PUBLIC] ECCLESIASTICI 
Vout. I - IUS PUBLICUM INTERNUM 


(ECCLESIAE CONSTITUTIO SOCIALIS ET POTESTAS) 
Editio altera emendala et aucta. Typis Polyglottis Vaticanis, 1935. In-8°, pp. vim-510. 
Romae’ L. 22— (C) [taliae L. 23,50 Apud Exteros L. 27— 


Roma italia Estere 
Dommicus Jorto, S. C. de Disciplina Sacramentorum a Secretis. 


SACERDOS ALTER CHRISTUS. De instruc- 


tione pro scrutinio ad Ordines commentarius. 


pps Bis 10,50 11,50 


Ex litteris Emi Card. Lega, a « Maximi 
nec levi labore perfecisti opus. Atque utinam proinde istud cunctis 
usui foret Curiis, ductor existens scrutandis vocationibus...; itemque 
illis qui efformandis clericis in Seminariis navant operam; quosque 
clericis ut apte se ad Ordines recipiendos compargre queant ». 


NOVAE LECTIONES secundi Nocturni dicendae in Festo Pretiosissimi 
Sanguinis D. N. Jesu Christi (Die 1 Julii) . . ...... 


PONTIFICALE ROMANUM Summorum Pontificum 
lussu editum et a BENEDICTO XIV Pont. Max. recognitum et 
castigatum. Quattro volumi in-folio, nei margini em. 30% >< 444, 
luce délla slampa 23 >< 33, in carta ottima, rosso e uero, con illu- 
strazioni. 

Perfetta riproduzione della pregevolissima edizione curata dalla 
Riha Camera Apostolica nel 1848, con utili e preziose aggiunte che 
la completano. 1 quattro volumi Il, ill e si vendono: 

In fogli sciolti. . . .. Se 

Legati.in pelle zigrino al tela sui Stand, dorato, 
impressioni a secco e croce dorata sui hance titolo sui dorsi, re 
colie buste.. . . 

Legati in tutto con croce oro sui 
dorato, titolo sui dorsi, segnacolie buste . ....... 

Fuori di Roma, spese di porto in pit. . 


: VIA CRUCIS composta da San Leonardo da Porto Maurizio, 
77, in-@40 con 16 incisioni. . . . 0,80 1— 1,90 

L. L. 

Statistica con Gerarchia e dei Fedeli di rito 


CODIFICAZIONE CANONICA ORIENTALE - FONTI 


Fasc. I.. Testi vari di diritte (1550-1902) - Parte prima — 28 — - 36 — 

Fasc. Il. Testi vari di diritte nuove (1550-1902) - Parte seconda 2% — W— 

Fase. III. Disciplina antiochena I. Nomeocanone di Bar- 
Hebreo . . 10+ 13+ 


Fase. [V. Disciplina caldea: L Droit anciea: Synodes los (Synodicon 
2 orientale); Collectio canonum 
sus de Nisibe . . 
Fase. V. _Disciplina (Btioph: Testi di diritto antichi 
e moderni riguardanti gli Etiopi . . 
Fasc. VI. _Disciplina alessandrina: Testi a diritto antichi riguar 


danti gli Etiopi ... ‘ %®— 33— 
Fasc. VII. Disciplina armena: Testi di diritto 

(Secoli iv-xvn). . 
Fasc. VIII. Studi storici sulle tonti ‘del ‘Diritte canontco eriottale 5— 6— 
Fasc. IX. Disciplina generale antica (sec. u-Ix) . . B— 
Fase. X. Disciplina bizantina Caney: Testi di diritto partico: 

lare dei Rumeni . . 45— B— 
.Pase. Xl. Disciplina bizantina. (Ruteni): Testi di dirityo particolare 

dei Ruteni . 60— 72— 
Fasc. XII. Disciplina antiochena (Maroniti): ‘Testi di diritto parti 

colare dei Maroniti . . 6— 70— 7— 
Fase. XIII. Disciplina antiochena (Maroniti) : 1. las'p Maro- 

nitarum: A) Textus iuris non approbati. Paratur. . — _ Se 


Fasc. XIV. Disciplina antiochena IL. Ius reli- 

giosorum. Paratur — 
Fase. XV. Discipline byzantine (Melkites) : Droit particulier des . 

Melkites. - Premiére partie: extes du droit approuvé 2— 36— 
Fasc. XVI. Discipline byzantine (Melkites): Droit particulier des 
Melkites. - Deuxiéme partie du non 


NORME per l’amministrazione delle mense vescovili in Italia. 
Per comodita delle Curie diocesane sono 
colo separato (franco di porto) .. . 


'ANNUARIO PONTIFICIO per Panno 1935 


La serie dei Romani Fontefici — La Gerarchia Cattolica: Ponte; regnante - Collegio dei 

Cardinali - Patriareati - Arcivescovati e Vescovati residenzialt - Arcivescovati e Vesco- 

vati titolari - Abbazie e Prelature Nullius - Amministrazioni Apostoliche ad autem Sanctae 

Sedis - Prelati di rito orientale con giurisdizione ordinaria - Vicariati 

Apostoliche - Missioni - Custodia di Terra Santa - Religiosi — La Curia Viplowe. 
regazioni - Tribunali - Uffici — Rappresentanze Santa Sede - ea 

la Santa Sede - Commissioni nenti - La Cappella 
ificia - Hlemosineria Apostolica - i amministrazioni Palatine - 

<j del Vaticano - Ordini equestri. 


APPENDICE. 
Vicariato di Roma — Vicariato della Citia del Vaticano — Istituti di 
Accademie Pontificie — Ecclesiastici — di Religiosi — Dati 
statistici — Distribuzione geografica Sedi residenaiali, Pre stoli- 
rtenenti Cappella e alla ficia by gece — Indice 
det nomi delle poreone Ind ion dale, matarie — del_ volume 
Correzioni ed aggiunte — variazioni occorse la 
In L. 33— Estero L. 38— 

ae Ritratto di S. S. Pro X1, pp. 1294. - Legatura in tela, titolo in oro. : 


